NAK projektovanje i inženjering - Barajevo, Beograd\nNAK projektovanje i inženjering\nSrednjokrajska 51A\tBarajevo , Beograd 061/199 33 24 http://www.nakengineeringanddesign.com office@nakengineeringanddesign.com\nPočetna > Biznis > IT Kompanije > NAK projektovanje i inženjering\nNAK projektovanje i inženjering je osnovan 2010. sa ciljem da pruži najnovija i moderna rešenja u oblasti mašinstva, elektrotehnike, i kompjuterskih nauka.\nNAK projektovanje i inženjering se bavi izradom projekata, studija, tehničkih rešenja i praktičnom realizacijom u oblasti mašinstva, elektrotehnike i informacionih tehnologija.\nU oblasti automatskog upravljanja – izrada matematičkih modela i projektovanje upravljanja – fokus je na upravljačkim sistemima gde nudimo projektna rešenja od definisanja procesa, objekta ili sistema, do projektovanja upravljanja koji za dati sistem najbolje zadovoljava specifikacije i ciljeve, uz kvalitativnu i dinamičku analizu osnovnih parametara kao što su stabilnost, robusnost, osmotrivost, odbijanje poremećaja, optimalnost upravljanja, itd.\nU oblasti proizvodnog mašinstva, nudimo projektna rešenja alata, delova i izradu prototipova, od tehničkih rešenja i klasičnog tehničkog crteža do CAD projektovanja, definisanja načina i procesa obrade u CAM modulima, pa do izrade NC koda za proizvodnju alata, dela ili prototipa na NC mašinama.\nU oblasti informacionih tehnologija, nudimo razvoj i implementaciju informacionih sistema sa aplikacijama i formama, kao i bazama podataka, neophodnih za razmenu informacija unutar preduzeća i za spoljnu razmenu informacija. Takođe, izrađujemo geografske informacione sisteme.\nU oblasti web design-a, izrada i postavka web portala ili web prezentacija – za pojedince, škole, preduzeća. Radimo akademske web prezentacije za profesore, departmane, fakultete. Izrađujemo online prodavnice, online knjižare, online baze zapošljavanja, online forume, online freelancer sajtove, itd.\nU oblasti Učenja na daljinu (Distance Learning, Online Education) radimo na izradi i postavljanju web portala za učenje na daljinu, organizaciju online kurseva i pomoć pri izradi online kurseva.\nU oblasti mentorstva u akademskom pisanju, pripremamo i podučavamo đake i studente o načinu i tehnici pisanja, pomažemo u iznalaženju aktuelne literature i dajemo savete kako najbolje da priđu temi.\nNaš cilj je pružanje kvalitetnih usluga, sa inovativnim rešenjima, i urađenih na brz i efikasan način.\nIzrada alata delova i prototipova\nIzrada i postavljanje web portala i web sajtova\nIzrada i postavljanje web portala za učenje na daljinu\nMatematičko modelovanje i upravljanje sistemima objektima i procesima\nMentorstvo pri akademskom pisanju\nOrganizacija i izrada on line kurseva\nLjubiša Milović\t– 12. novembra 2015.\nimate interesantan program. Da li bi se upustili u izradu aplikativnog softvera nove generacije za planiranje i upravljanje proizvodnjom.


Dokazano da je ženama stresnije kod kuće nego na poslu\nAutor: Glas javnosti 09.12.2021. u 12:08\nAko ste žena, majka onda vam je stresnije kući nego na poslu.\nI muškarci i žene na poslu osećaju manje stresa nego kod kuće, a efekat je još izraženiji kod pripadnica nežnijeg pola koje rade više kućnih poslova.\nU njoj su naučnici merili nivoe hormona stresa kortizola iz krvi ispitanika muškog i ženskog pola iz svih društvenih slojeva pa su otkrili da po pravilu ljudi imaju znatno niže nivoe stresa na poslu nego kod kuće. Merenja su izvodili radnim danom i vikendom, a potom su ispitanici popunjavali upitnik o tome kako se osećaju.\nPo čemu su zapravo srednja deca uspešnija?\n"Iako muškarci u kući danas rade više nego pre, žene i dalje preuzimaju većinu posla, a samo razmišljanje o tome uzrokuje stres", kaže Sara Damaske, koja je vodila ovo istraživanje.


HOTEL ARHONTIKO/AMULJANI -\nHotel Arhontiko nudi toplo, elegantno i ugodno okruženje za kvalitetan boravak na ostrvu Ammouliani.\nHotel raspolaže dvokrevetnim i trokrevetnim sobama, opremljenih po svim najvišim standardima.\nArhontiko nudi smeštaj sa uslugom noćenje sa doručkom.\nSobe raspolažu krevetom sa anatomskim dušekom, uređenu terasu sa garniturom za sedenje, TV, wi-fi (bez doplate), klimu (bez doplate), garniturom za negu, fenom, frižiderom, room service, peškire.\nU hotelu Arhontiko imaćete svakodnevno čišćenje soba za još ugodniji boravak.\nCene za uslugu noćenja sa doručkom po smeštajnoj jedinici i danu u dinarima\n– Smeštaj u odabranoj vili na bazi noćenja sa doručkom po smeštajnoj jedinici i danu


Pauljević produžio ugovor sa Hajdukom - Sportske.net\nBranko Pauljević, desni bek Hajduka iz Kule, svojim odličnim partijama već duže vreme privlači pažnju fudbalske javnosti u zemlji.\nSvojim sjajnim izdanjima u prolećnom delu sezone o njemu govore Partizan, Zvezda, Vojvodina, ali i klubovi iz inostranstva.\nIpak, on se ne obazire na spekulacije, srećan je u klubu sa kojim je danas i produžio saradnju.\n„Kula je moja druga kuća."\n"Ovde sam doživeo afirmaciju, navijači me vole i osećam njihovu podršku. Time što sam produžio ugovor sa belima, smatram da sam poakzao kako se prave vrednosti i dalje cene u fudbalu. Moje misli su isključivo okrenute narednom meču protiv Rada.“, jasan je Pauljević koji ističe da o eventualnim transfer pričama računa vode njegov menadžer Damjanac i predsednik kluba Osmajić.\n„Što se odlaska tiče, ima vremena, razgovaraćemo i na tu temu.“, ističe kapiten Hajduka.\nPotpisanim produžetkom saradnje izuzetno je zadovoljan i direktor kluba Dragan Tadić.\n„Pauljević je naš biser, igrač izuzetnih sposobnosti, kako tehničkih, tako i fizičkih. Isitna je da mu je ugovor isticao na leto, ali Hajduk je još jednom pokazao da je ozbiljan klub koji ništa ne prepušta slučaju.“, istič direktor Tadić.


Građani Bačke Palanke odlučivaće o trošenju novca od poreza\nNaslovna Info Opštinske vesti Građani Bačke Palanke odlučivaće o trošenju novca od poreza\nDanas, (7.9.), u maloj sali Skupštine opštine, održan je sastanak povodom početka evidentiranja objekata koji su predmet oporezivanja porezom na imovinu, a za koje nisu podnete poreske prijave u skladu sa Zakonom, u okviru programa „Reforma poreza na imovinu“.\nSastanku su, pored popisivača prisustvovali čelnici Opštine kao i članovi Radne grupe za izradu „Akcionog plana za uključivanje građana u proces donošenja odluka o trošenju sredstava prikupljenih po osnovu poreza na imovinu u opštini Bačka Palanka“.\nSredstva za realizaciju ovog projekta obezbedila je Švajcarska ambasada. Cilj ovakvih projekata jeste evidentiranje novih poreskih obveznika, ali i usaglašenost podataka poreske uprave i stvarnog stanja na terenu.\n„Ono što je važno napomenuti jeste da je za ovaj popis angažovano 12 popisivača na šest meseci, a svi su oni na evidenciji Nacionalne službe za zapošljavanje“, rekao je predsednik opštine Branislav Šušnica.\nOn se zahvalio opštinskom timu koji je radio na usavršavanju aplikacije koja je instalirana u tablete, a koji su na današnjem sastanku podeljeni popisivačima, kako bi mnogo lakše i brže dolazili do objekata i obavljali popis.\n„Prema našim podacima, trenutno ima između 15 i 20 procenata fizičkih lica koja ne plaćaju porez, a veliki broj njih plaća nerealnu cenu poreza, tačnije kvadratura objekta ne odgovara poreskoj prijavi“, istakao je Šušnica.\nNakon završetka popisa, posle 6 meseci, a na osnovu Lokalnog akcionog plana, građani će moći da daju sugestije na čega potrošiti novac od naplate poreza.\n„Preko sajta Opštine ćemo objaviti da građani mogu biti uključeni, da znaju kolika su sredstva prikupljena kao i da glasaju na šta će taj novac da se potroši. Da li će to biti renoviranje vrtića, škola, nova igrališta, svakako, građani će dati poslednju reč“, kaže Branislav Šušnica.\nPrethodni tekstDeci u vrtiću podelili slikovnice sa opisima o časnoj smrti i odrubljivanju glava\nSledeći tekstNe plaši mene „tvorac“ Mitrović, već država i ljudi koji su to od njega stvorili!


Na snazi novi zakon o prekršajima: Saznajte šta je novo – Nadlanu.com\nNa snazi novi zakon o prekršajima: Saznajte šta je novo\nObjavljeno 1. mar 2014. / 13:12:24\n“Logistički, mi smo potpuno spremni za primenu zakona. Od avgusta smo održali brojne radionice i okrugle stolove, i to ne samo sa sudijama već i sa svim drugim nadležnim organima. Moguće je da će biti problema, ali se nadam da će se oni brzo i u hodu rešavati“, rekao je vršilac funkcije predsednika Prekršajnog suda u Beogradu Milan Marinović.\nObjasnio je da građanin koji prihvati prekršajni nalog, priznaje odgovornost i dužan je da u roku od osam dana uplati samo polovinu novčane kazne.\n“Očekujem da učinioci prekršaja reaguju pozitivno na tu odredbu zakona, na tu neku vrsta bonusa, da će se na taj način brže puniti budžet, a da će se izbeći pokretanje postupaka. Na taj način sudije će moći da se posvete radu na složenijim prekršajima“, ukazao je Marinović.\nU slučaju da građanin ne prihvata krivicu za prekršaj, on može da se obrati sudu i pokrene postupak, u roku od 15 dana od učinjenog prekršaja.\nDržavni sekretar u Ministarstvu pravde i državne uprave Danilo Nikolić ukazao je na visok kvalitet novog Zakona o prekršajima u čiju je izradu uložen veliki napor, apostrofirajući na pravni institut Sporazuma o priznanju prekršaja za koji veruje da će postati dominantan način rešavanja sporova, koji će sistem učiniti efikasnijm i otkloniti zloupotrebe.\n“U Bosni i Hercegovini, u praksi se dešavalo da tužilac i okrivljeni sklope Sporazum o priznanju krivice za promet i proizvodnju opojnih droga u trajanju od četiri godine.To sud nije usvojio i slučaj je otišao na suđenje, na kojem je okrivljeni oslobođen usled nedostatka dokaza“, objasnio je Nikolić.\nOn je dodao da je jedan od važnih momenata Sporazuma o priznanju prekršaja činjenica da okrivljeni ima mogućnost da zaključi sporazum sve do donošenja presude.\nPrema njegovim rečima institut Sporazuma o priznanju prekršaja nastao je 1858. u Sjedinjenim Američkim Državama, gde se u pojedinim državama te zemlje primenjuje u čak 98 do 100 odsto slučajeva.\nPredsednik Glavnog odbora Udruženja sudija prekršajnih sudova Zoran Pašalić podsetio je da je u javnosti novi Zakon o prekršajima često restriktivno tumačen, ali je podvukao da je namera njegovih kreatora da građanima Srbije pred sudom bude pružena veća zaštita, zakonitost i efikanost postupka.\n“Sporazum o priznanju krivice je institut koji je postojao i u ranijem zakonu, ali u ovom je razrađen do maksimuma. Novina je to što do pravosnažnosti sudske odluke može koristiti ovaj institut“, rekao je Pašalić.\nKako bi implementacija tog instituta bila efikasnija i kako bi se lakše primenjivala u prekršajnom zakonodavstvu, Udruženje sudija prekršajnih sudova započelo je edukaciju svih relevantnih podnosilaca zahteva, kao i sudija prekršajnih sudova, objasnio je Pašalić.\nDirektor USAID Projekta za reformu pravosuđa i odgovornu vlast Lorens Veter dodao je da će građani Srbije imati direktnu korist od primene novog zakona jer će se smanjiti broj predmeta koji će zastareti.\n“Omogućiće se sudovima da na pravičan način veliki procenat predmeta reše u manjem vremenskom roku i sa manje utrošenih resursa, čime će im ostaviti mogućnost da se posvete komplikovaniim postupcima za koje je potrebno održavanje ročišta“, smatra Veter.\nNovi Zakon o prekršajima, osim mogućnosti zaključenja Sporazuma o priznanju prekršaja, dozvoljava i da se plaćanjem prekršajnog naloga u roku od osam dana fiksno propisane kazne plate u duplo manjem iznosu od zakonom predviđenih.\nPredviđena su i nova rešenja poput novih pravila o dokazivanju i uručenju sudskih poziva i presuda, sprovođenja postupka izvršenja…\nNovi zakon je propisao i Jedinstvenu evidenciju o kažnjavanju i Registar neplaćenih novčanih kazni i drugih novčanih obaveza, ali i pravilo da od sada teret dokazivanja u prekršajnom postupku sa suda prelazi na stranke, odnosno podnosioca zahteva za pokretanje prekršajnog postupka i okrivljenog.\nNa taj način za sve što stranke budu tvrdile u sudskom postupku moraće da podnesu dokaze, dok će sud po službenoj dužnosti dokaze pribavljati samo u izuzetnim slučajevima.\npolicijasrbijasudija za prekršajezakon o prekršajima


Crnogorski Telekom - Korporativne vrijednosti\nNalazite se: O Kompaniji O nama Profil Grupe Korporativne vrijednosti\nU svijetu brzih promjena mi smo vaš prvi izbor za digitalni način života, gdje god da ste i šta god da radite, sa željom da budemo najbolji.\nKao vodeći telekomunikacioni operator u Crnoj Gori, Crnogorski Telekom teži da zadrži svoju lidersku poziciju, da poboljša poslovne performanse kao i da unaprijedi korišćenje resursa.\nU cilju ostvarenja ovih ciljeva, definisali smo novu Korporativnu strategiju za 2017. i dalje, koja je zasnovana na viziji da budemo prvi izbor naših korisnika u svemu što radimo, sa željom da budemo najbolji.\nNova strategija se zasniva na tri stuba, koji se odnose na tri cilja:\nBiti #1 u mobilnoj\nBiti #1 u fiksnoj\nBiti #1 u FMC-u (integrisanim) ponudama.\nVeć na početku 2017. godine 4G signalom je pokriveno preko 95% naseljene teritorije Crne Gore. 4G tehnologija omogućava mnogo veće brzine prenosa podataka i mobilnog interneta u odnosu na 3G mrežu, brže preuzimanje sadržaja i aplikacija, surfovanje internetom, bolji kvalitet zvuka, videa i uopšteno olakšava nesmetanu komunikaciju i život korisnika. Stoga, sa pravom možemo reći da naši korisnici imaju najbolju mrežu, mrežu kakvu zaslužuju. Crnogorski Telekom je i 2017. dobio sertifikat “Best in test” na nezavisnom mjerenju kvaliteta mobilne mreže, koje je sprovela kompanija P3 Communications po međunarodno priznatoj metodologiji. Telekom već treću godinu za redom ostvaruje najbolje rezultate u ukupnom mjerenju kvaliteta mobilne mreže, čime potvrđuje poziciju tehnološkog lidera na crnogorskom tržištu. Pored rasta 4G mreže u pokrivenosti i kapacitetu, Telekom će nastaviti da prati i podržava razvoj servisa, kroz unapređenje postojećeg portfolija. Usluge mobilne telefonije se razvijaju brže nego ikada prije, očekivanja korisnika konstantno rastu, a pravila igre se brzo mijenjaju. Stoga je naš cilj da kroz najinovativnija tehnološka rješenja ispunimo ova očekivanja i poboljšamo kvalitet života naših korisnika, ukratko, da pružimo vrhunsko, premium iskustvo.\nCrnogorski Telekom je lider na tržištu fiksne telefonije i fiksnog širokopojasnog interneta dok se na tržištu televizije nalazi na drugom mjestu. Telekom je za više od 67 hiljada domaćinstava do sada omogućio pristup optičkoj infrastrukturi, što znači da skoro svako domaćinstvo u urbanom dijelu Crne Gore ima mogućnost korišćenja servisa na optičkoj mreži. S obzirom na rastuće zahtjeve tržišta, kada su u pitanju količine informacija, brzine i kvalitet usluge, optička mreža je od tehnologije budućnosti postala realna tehnologija sadašnjosti. U prilog tome govori i činjenica da je sa opremom, koja se danas instalira kod korisnika, u testiranju, ostvarena brzina i od 1Gbps. Da bi unaprijedili korisničko iskustvo i u prigradskim naseljima, 2016. smo pokrenuli VDSL tehnologiju, kojom smo na kraju 2017. za oko 63 hiljada domaćinstava ponudili super brzi internet. Ova tehnologija predstavlja novo poglavlje u razvoju fiksnog interneta Crnogorskog Telekoma. Takođe, u 2016. godini smo lansirali novu TV platformu „TVzaSVE“ i još jednom pokazali da osluškujemo potrebe naših korisnika.\nMagenta 1 predstavlja najbolje iz Telekom svijeta, odnosno nudi najbolju kombinaciju servisa iz oblasti mobilne i fiksne telefonije, televizije i interneta, u jednom paketu. Uz Magenta 1 servis korisnicima su dostupne veće brzine interneta, više TV kanala, uz to i postpaid broj sa minutima u mreži i van nje i mobilnim internetom. Naša ambicija je da nastavimo sa daljim unapređenjem ponude integrisanih proizvoda. Korisnik ostaje u centru našeg poslovanja. Daljim jačanjem eSales; eCare i alternativnih kanala prodaje nastojaćemo da naše usluge budu još jednostavnije i brže i da omogućimo najbolje iskustvo našim korisnicima. Naš cilj je da budemo prvi izbor korisnika, a superiorna mreža, najbolja IT rješenja i premium brend su recept za ostvarenje ovog cilja.\nNajbolja i najstabilnija mreža nam daje mogućnost da kreiramo superiorno iskustvo za naše korisnike. Poslujemo u industriji u kojoj se situacija i okolnosti mijenjaju veoma brzo. Naša konkurencija se mijenja, kao i očekivanja korisnika. Ispunjavanje očekivanja korisnika i povećavanje zadovoljstva korisnika snažno utiču na uspjeh kompanije i kroz naš Program implementacije strategije definisan je set inicijativa tako da možemo da obezbijedimo jednostavnu, inovativnu i personalizovanu ponudu. Telekom, kao integrisani operator, nudi proizvode koji predstavljaju kombinaciju fiksnih i mobilnih usluga, omogućujući dodatne benefite našim korisnicima. Takođe, kontinuirano radimo na novim kanalima prodaje, promociji eSales-a, poboljšanju iskustva korisnika na Webshop-u, a radimo i na novim načinima komunikacije preko društvenih mreža, online chat –a posredstvom aplikacije Telekom ME, itd.\nNa taj način se izdvajamo u odnosu na konkurenciju, poboljšavamo korisničko iskustvo i pružamo dodatnu vrijednost našim korisnicima.


ISPRAĆAJ DECE NA LETOVANJE | Novi Sad\nPočetna stranica › ISPRAĆAJ DECE NA LETOVANJE\nISPRAĆAJ DECE NA LETOVANJE\nČlan Gradskog veća za socijalnu zaštitu i brigu o porodici i deci Tihomir Nikolić i pomoćnik gradonačelnika Novog Sada Aleksandar Petrović ispratili su 47 dece iz socijalno ugroženih porodica na letovanje u odmaralište Crvenog krsta u Baošiće u Crnoj Gori.\n-Ovo je značajna programska aktivnost koju Grad Novi Sad podržava i pomaže već desetu godinu. Bitno je istaći da su u pitanju najmlađi korisnici, deca iz osnovnih škola kojima je najpotrebnija preventivna zaštita i oporavak na moru. Oni su ujedno i najbolјi učenici što predstavlјa i nagradu za odličan uspeh u školi koja će ih stimulisati i podstaći da tako nastave i tokom dalјeg školovanja- rekao je Tihomir Nikolić i poželeo deci srećan put i ugodan boravak na letovanju.\nPrema rečima pomoćnika gradonačelnika Novog Sada Aleksandra Petrovića Grad Novi Sad kontinuirano i više nego prihvatlјivo sprovodi jednaku socijalnu politiku za sve građane Novog Sada, bez obzira na poreklo i socijalni status što samo govori o tome da je reč o ozbilјnoj socijalnoj politici koji vodi.


„Alumina“, kompanija od strateškog značaja za Republiku Srpsku | zvono.media\n„Alumina“, kompanija od strateškog značaja za Republiku Srpsku\nU periodu krize izazvane epidemijom korona virusa, važno je svako radno mjesto u Republici Srpskoj. Nastojanja da sve firme i ustanove i u privatnom i u javnom sektoru ostanu stabilne, koliko je to moguće u globalno nepovoljnom ambijentu, nikako ne bi smjela da dobiju takmičarski predznak. Međutim, i u takvim okolnostima, jedna kompanija zaslužuje posebnu pažnju države i društva. Riječ je o „Alumini“ iz Zvornika, preduzeću koje je, u najvećoj mjeri, sopstvenim naporima i kapacitetima ispunilo sve predispozicije za svojevrsni specijalni status u ekonomskim koordinatama RS. To nije bilo nimalo jednostavno, jer je „Alumina“ 2013. godine, kao kćerka- firma nekadašnjeg giganta „Birač“, podijelila neveselu sudbinu ovog sistema, pa je u fabrici pokrenut stečajni postupak. Međutim, to nije shvaćeno kao povod za isticanje bijele zastave, budući da su menadžment i zaposleni u proteklih sedam godina uspjeli da potpuno revitalizuju kompaniju i preobraze je u fascinantan primjer uspjeha u gotovo nemogućim uslovima.\nTakođe, što nikako nije navažno, Banjaluka i zapadni dio neće morati da strepe od teritorijalnog diskontinuiteta sa Srbijom na području između Brčko distrikta i matice. Jer, ovdje nije riječ samo o numerologiji koja se odnosi na radnike „Alumine“, već i njihove porodice, a zatim i sve ostale adrese u gradu i regiji povezane sa ovim motorom razvoja. U statistici je uobičajeno množenje sa 20 kada se računa tzv. multiefekat, pa se ispostavlja da od pulsa ove firme i učinka njenih radnika indirektno zavisi blizu 50.000 ljudi. Tokom sedmogodišnjeg perioda oporavka, „Alumina“ je imala zaista vrijedne domete, koji je čine više nego relevantnim faktorom ne samo unutar RS i BiH, već i u regionu, pa i u širim relacijama. Jer, u 21. vijeku, u kojem se znatan dio industrijskih kapaciteta sa Zapada seli na Daleki istok, a sa sjevera na jug planete, ova kompanija plasira vlastite proizvode u 46 zemalja u svijetu, ostvarujući na taj način godišnji prihod od blizu 300 miliona maraka. Kada se 1.600 zaposlenih u Zvorniku, predvođenih kreativnom i hrabrom upravom, nađe među samo 10 odsto firmi u svijetu koje su preživjele višedecenijske potrese na tržištu glinice i aluminijuma, to mnogo govori o trudu neophodnom da se u takvim procesima ostane na površini.\nOvakav rezon vodi, prije svega, prema partnerima iz istog biznisa, a ne ka adresama koje bi bile početnici u ovoj grani industrije ili bi, što je još lošiji scenario, pokušali da je upotrebe kao monetu za znatno šira potkusurivanja.\nAko je prethodno pravilo – uvažavanje struke, dalo rezultate u borbi sa epidemijom korona virusa, moralo bi da ima težinu i u odlukama sa ekonomskim predznakom.\n134859726Unesite mišem ovo: 1167


Rode Wireless Go II Single Set bežični mikrofonski sistem - KupujemProdajem\nTV i Video > Profesionalna oprema > ID oglasa: #135956463 (Obnovljen: pre nedelju dana)\nRode Wireless Go II Single Set bežični mikrofonski sistem\nIzuzetno popularni 'bestseller' Wireless GO II dobio je i svoju "Single Set" varijantu. Tu je isti onaj ultra-kompaktni oblik i skup karakteristika kao i kod originala, ali dolazi samo sa jednim odašiljačem umesto dva. Rode Wireless GO II Single Set je ultimativni bežični mikrofonski set spreman za sve prilike, ali namenjen za solo kreatore sadržaja. Wireless GO II Single Set je kompaktan i fleksibilan bežični mikrofonski sistem i sastoji se od prijemnika i predajnika. Zahvaljujući jedinstvenom dizajnu i profesionalnom kvalitetu zvuka, Wireless GO II Single je savršen mikrofon za širok spektar aplikacija: od video dizajnera, preko vlogera, sve do novinara na terenu. Bežični GO II Single se može pohvaliti nizom moćnih karakteristika, uključujući univerzalnu kompatibilnost sa kamerama, mobilnim uređajima i računalima, proširenim dometom (200 m vidnog polja), poboljšanom stabilnošću prenosa, mogućnošću on-board snimanja i još mnogo toga.


Cerar: EU "pala" na pitanju Balkana\nTanjug 22. oktobra 2019. 12:33\nLJUBLJANA – Slovenački ministar spoljnih poslova Miro Cerar izjavio je da je Bregzit pokazao jedinstvo Unije oko male članice Irske, ali da je EU „pala“ na pitanju Balkana kada nije mogla da se dogovori o otvaranju pregovora o pridruživanju sa Severnom Makedonijom i Albanijom.\n„Postoje neki pozitivni efekti u delu Evropske unije koji se odnose na Bregzit, jer smo, na neki način, održali svoje jedinstvo tokom ovog procesa. Pokazali smo da smo u stanju da stanemo iza male države, Irske, da zaštitimo njene interese“, rekao je Miro Cerar za AP.\nCerar je upozorio da odluka EU da ne otvori pregovore o članstvu sa Severnom Makedonijom i Albanijom šalje negativan signal nestabilnom Zapadnom Balkanu.\n„Verujem da je ovo odlaganje i nedonošenje odluke bila istorijska greška“, poručio je slovenački šef diplomatije.\nSlovenija je postala članica EU 2004. godine.


Španski mediji sada donose priču da je Jović postao nevidljiv za Zinedina Zidana i da je rastanak u januaru neminovan.\nReal je sinoć pobedio Inter (3:2) u Ligi šampiona, a Zidan ponovo nije dao minute srpskom fudbaleru.\nJoš od duela sa Šahtjorom (2:3), u kojem je Real razočarao isto kao i Jović (izašao u 59. minutu), Luka nije video teren - presedeo je na klupi mečeve protiv Barselone i Ueske u Primeri, odnosno protiv Borusije Menhengladbah i Intera u Ligi šampiona.\nNa ovom poslednjem Jović čak nije bio ni u planovima igra, jer se nije našao ni među igračima koji su se zagrevali, iako je Real u jednom trenutku jurio gol za pobedu.\nŠpanski mediji su uvereni da Jović na zimu napušta Madrid, a sada su im se priključile i kolege iz Francuske.\nNaime, francuska štampa navodi da je trener Monaka Niko Kovač već označio Jovića, zajedno sa zemljakom Marcelom Brozovićem iz Intera, kao pojačanja u januaru.\nJović, koga je Kovač lansirao u Ajntrahtu iz Frankfurta, prema zamisli Hrvata zamenio bi Visama Ben Jedera, za čiji je odlazak dao “zeleno svetlo”. Monako ima ideju da pozajmi Srbina na godinu ili dve i Real je čak zainteresovan za taj plan.\nIsti izvor navodi da je i Jović zagrejan da radi sa Kovačem, posebno zato što bi imao zagarantovano mesto u startnoj postavi.\nKovač je i letos hteo reprezentativca Srbije, ali je Zidan odlučio da Joviću pruži novu šansu.


Hiljade Belorusa protestovalo protiv Lukašenka, uhapšeno oko 170 demonstranata | Blok vesti\nHiljade Belorusa protestovalo protiv Lukašenka, uhapšeno oko 170 demonstranata\nBeloruska policija je danas uhapsila oko 170 učesnika masovnih demonstracija koji traže povlačenje s vlasti dugogodišnjeg autoritarnog predsednika Aleksandra Lukašenka.\nPolicija blokira demonstrante u Belorusiji / Foto: Betaphoto/AP Photo\nNa ulice su ponovo izašle hiljade demonstranata koji su se okupili u 70 delova Minska. Tu taktiku od nedavno koriste sa ciljem da spreče policiju da ih identifikuje, navodi Asošiejted pres.\nDanas je organizovano više od 120 protestnih šetnji u Minsku i drugim gradovima, a broj demonstranata u svakoj od tih grupa varirao je od nekoliko desetina do nekoliko stotina, prenosi agencija Rojters navode beloruskog opozicionog medija Naša Niva.\nGrupa za zaštitu ljudskih prava Vesna-96 (Proleće-96) objavila je da je uhapšeno oko 170 demonstranata.\nPolicija je blokirala centar Minska i koristila vodene topove da rastera demonstrante, navela je Vesna-96. Na snimcima na društvenim mrežama vidi se kako pripadnici bezbednosnih snaga jure i hapse demonstrante po dvorištima stambenih zgrada.\nBelorusko udruženje novinara navelo je da je jedan novinar uhapšen, prenosi AP.\nZa razliku od prethodnih protesta nedeljom, vlasti danas nisu zatvarale metro stanice u centru Minska niti su blokirale telefonski saobraćaj i pristup internetu, navodi agencija Frans pres.\nDemonstranti su mahali belo-crvenim zastavama, koje su simbol opozicije, i uzvikivali "Živela Belorusija!"\nOpoziciona liderka Svetlana Tihanovska, koja se odmah posle izbora sklonila u Litvaniju da bi izbegla hapšenje, pohvalila je danas hrabrost demonstranata koji, kako je navela, nisu ustuknuli "pred represijom, nasiljem i hladnoćom".\n"Narod Belorusije želi da živi u demokratskoj i slobodnoj zemlji", navela je na Tviteru Tihanovska, koja je neočekivano postala glavni rival Lukašenku na predsedničkim izborima posle hapšenja drugih istaknutih opozicionara.\nUprkos nastojanju vlasti da uguše demonstracije hapšenjima i represijom nad demonstrantima i aktivistima, masovni protesti ne jenjavaju ni posle četiri meseca. Najmasovniji protesti održavaju se nedeljom kada na ulice izlaze desetine hiljada demonstranata. Jedne nedelje je bilo i 200.000 ljudi.\nPrevious articleRAZIŠLI SE FMP I VLADA JOVANOVIĆ: Poznato ko će voditi klub u narednom periodu!\nNext article(UZNEMIRUJUĆI VIDEO) FUDBALER ŠALKEA U ŽIVOTNOJ OPASNOSTI: Nakon stravičnog udara ostao bez svesti


Solidarnost može doprinijeti boljem položaju novinara/ki - Vijesti.me\nJAČATI MEDIJSKU ZAJEDNICU\n"Pozivamo zaposlene u medijima da zajedno sa vlasnicima nastave borbu za prava novinara/ki i zajedničkim aktivnostima još jače pritisnu institucije sistema" Edit\nVijesti online 23. januar 2019, 10:41\nSolidarnost i pritisak na institucije sistema doprinijeće boljem položaju novinara/ki u Crnoj Gori, saopšteno je iz novinske agencije MINA i nevladinih organizacija "35mm" i NOMEN povodom 23. januara Dan novinara.\nIz MINE, 35mm i NOMEN-a kazali su da će povodom Dana novinara sa različitih adresa stizati čestitke u kojima će biti ponovljena poznata informaciju da položaj novinara/ki nije na nivou kakav zaslužuje funkcija čuvara demokratije.\nOni smatraju da saopštenja neće popraviti ni ekonomske probleme novinara/ki, da neće umanjiti njihov strah za sopstvenu i bezbjednost porodica, neće ih motivisati da nastave, još srčanije i profesionalnije, da se bore za prava drugih, ali da solidarnost i prtisak na institucije sistema hoće.\n"Pozivamo zaposlene u medijima da zajedno sa vlasnicima nastave borbu za prava novinara/ki i zajedničkim aktivnostima još jače pritisnu institucije sistema da počnu: da rješavaju slučajeve napada na novinare/ke, kažnjavaju one koji krše zakone koji regulišu oblast medija, isplaćuju redovno zarade zaposlenih, te se uhvate u koštac sa rješavanjem svih ostalih problema ove branše", kaže se u saopštenju.\nNavodi se da su MINA, 35mm i NOMEN projektom „Bavimo se etikom i lažnim vijestima“ (Dealing with Ethics and Fake News), koji finansira Delegacija Evropske unije u Crnoj Gori u okviru Programa profesionalizacije medija, doprinijeli jačanju solidarne medijske zajednice.\nUkazuje se da će putem sajta mediji.me, ne samo zaposleni u medijima, već i građani/ke, studenti/kinje, učenici/e, ali i svimoći da se informišu o novostima, Kodeksu novinara, etičkom izvještavanju ali i lažnim informacijama, te pitaju eksperte za objašnjenje.\n"Ovim putem, ispred informativne agencije MINA, NVO „35mm“ i NOMEN, pozivamo medije i zaposlene u njima da nastavimo da jačamo medijsku zajednicu, jer samo se ujedinjeni možemo boriti za ljudska prava, kako nas tako i drugih", navodi se u saopštenju.


Selaković: Očekujemo pojačane pritiske na Srbiju, zahvalni smo Rusiji na podršci | Ministarstvo spoljnih poslova\nSelaković: Očekujemo pojačane pritiske na Srbiju, zahvalni smo Rusiji na podršci\nMinistar spoljnih poslova Republike Srbije Nikola Selaković izjavio je da očekuje dodatni pritisak dela međunarodne zajednice na našu zemlju kako bi odustala od svog stava prema jednostrano proglašenoj nezavisnosti tzv. „Kosova“.\nMinistar Selaković je, tokom zvanične posete Ruskoj Federaciji, u intervjuu za servis Sputnjika na engleskom jeziku, dodao da su mogući i dodatni pritisci na Srbiju kako bi promenila pozicije kada je reč o odnosima sa Rusijom i Kinom.\nSrbija je, kako ja ovom prilikom poručio Selaković, zahvalna ruskom predsedniku Vladimiru Putinu i šefu diplomatije Sergeju Lavrovu na podršci koju Rusija pruža Srbiji u međunarodnim forumima, uključujući Ujedinjene nacije.\nSrbija, međutim, očekuje i da Evropska unija utiče na Prištinu, kako bi omogućila formiranje Zajednice srpskih opština, sa čime se kasni čitavih osam godina, i da, umesto što se pritisci vrše na Beograd, kao dokazanog kredibilnog partnera u dijalogu, snažan pritisak mora da bude usmeren ka Prištini, kazao je Selaković.\nŠef srpske diplomatije potvrdio je još jednom da je Beograd dosledno opredeljen za dijalog, za razliku od nove privremene administracije u Prištini, koja otvoreno poručuje da dijalog nije u vrhu njene liste prioriteta, i umesto da pokazuje konstruktivan stav prema dijalogu upućuje provokativne poruke o ujedinjenju samoproglašenog Kosova i Albanije.\nSelaković je naglasio da je Beograd otvoren za kompromis, kao jedino dobro i održivo rešenje, ali da kompromis ne može biti situacija u kojoj jedan gubi sve a drugi dobija sve.\nOsvrćući se na srpsko-ruske odnose, ministar Selaković je konstatovao da prostor za unapređenje saradnje postoji u brojnim oblastima, kao što su energetika, poljoprivreda, nauka, infrastruktura.\nOn je izrazio očekivanje da će biti moguće da bilateralni odnosi butu obogaćeni i u jednom novom formatu, 2 + 2, odnosno u formi zajedničkih sastanaka ministara spoljnih poslova i odbrane dveju zemalja.\nMinistar Selaković izrazio je i očekivanje da će tokom njegovog mandata biti otvoren Kulturni centar Srbije u Moskvi.


Arafat reagovao na komentare predsednika Buša - 2004-05-08\nPalestinski predsednik Jaser Arafat izjavio je danas, reagujuæi na ocenu predsednika Buša da je nerealno ostvariti Palestinsku državu da 2005., da još uvek ima moguænosti da se Palestinska država uspostavi do predvidjenog roka, kako je predvidjeno Mapom za mir.\nArafat je novinarima saopštio da je, kako je rekao, uspostavljanje Palestinske države do 2005. godine sada realnije i dodao da su Palestinci oèekivali da se to desi pre pet godina, kako se nalagao mirovni ugovor u Oslu, koji je istekao 1999. Arafat je reagovao na komentare predsednika Buša o Mapi za mir, medjunarodnom mirovnom planu koji, posle istaka mirovnog plana iz Osla, predstavlja osnovu za okonèanje izraelsko-palestinskog konflikta. Naime, Buš je za egipatske novine izjavio da vremenski plan da se do 2005. uspostavi Palestinska država nije realan kao što je bio kada je plan objavljen pre dve godine. Buš je dodao da je datum pomeren zbog ostavki kljènih palestinskih funkcionera i nastavka nasilja. Na izjavu predsednika Buša reagovali su i èlanovi Palestinske uprave, medju kojima i premijer Ahmed Kureija, koji je rekao da još uvek veruje da je pregovorima moguæe završiti konflikt sa Izraleom do sledeæe godine. Na njegov stav nadovezao se i palestinski ministar za pregovore, Saeb Erekat, koji je rekao da izmenom rokova, Buš umanjuje znaèaj najvažnijeg elementa u mapi za mir. Erekat je dodao da takav stav direktno ide u korist Izreaela, koji po njegovim reèima, pokušava da spreèi stvaranje Palestinske države. Erekat je optužio Izrael da pokušava da umanji napore u mirovnom procesu, stvaranjem plana da ubije predsednika Arafata.\n“ Veoma ozbiljno shvatamo pretnje po Arafatov život. Izraelska Vlada smatra da nema partnere na palestinskoj strani i želi jednostravnu akciju, kako bi konaèno uništila palestinsku Vlast i likvidirala predsednika Arafata. “\nErekat je komentarisao Arafatovu odluku da utvrdi svoj štab u Ramali na Zapadnoj obali, strahujuæi od neizbežnog izraelskog napada, pošto je izraelski premijer Ariel Šaron izjavio u èetvrtak da ga više ne obavezuje obeæanje koji je dao predsedniku Bušu d aneæe nauditi Arafatu. Izraelski bezbednosni funkcioneri, pod uslovom da ostanu anonimni, izjavili su da Izrael ima plan da zarobi i protera Arafata sa Zapadne obale, ali da nema najava da æe plan odmah sprovesti u delo.


CAR SE SASVIM OGOLIO — Bosnjaci.Net\nCAR SE SASVIM OGOLIO\nObjavljeno: 26. October 2021. 21:10:40\nMnogo čega se, naš Bakir odricao u našem unutrašnjem političkom životu u korist svojih koalicionih partnera, prefriganih, lukavih i znanih nacionalističkih poriva i krtica, kako Milorada isto i Čovića, sve na štetu i svoga Naroda i jedine nam domovine.\nDok Vučić predlaže Dodiku pokretanje dijaloga sa Bošnjacima i distanciranje od HDZ-a, dotle se ovaj velikosrpski nacionalista u javnosti i konačno prestavlja kao “ogoljeli car“.\nU svome posljednjem intervju za njemački “Der Spiegel“ jasno izjavljuje: “Da ne želi živjeti sa muslimanima“!\nDakle, njihov projekat velike Srbije, u kontinuitetu njihovo velikosrpsko nacionalističko djelovanje, laktaškog đilkoša, guslara, diktatora i despota, Milorada Dodika i slatkorječivog, licemjernog smiješka i lukavoga predsjednika Srbije Aleksandra Vučića, redovno iznosi na vidjelo njihove zle namjere prema našoj jedinoj domovini Bosni i Hercegovini.\nDok se sa svojim suludim idejama i drakonskim nakanama da uz “harmoniku i gusle “ otsvira i posljednju odu vapaja i propasti same genocidne tvorevine Republike srpske, morao je velikosrpski Doda da otrči u Beograd i kod svoga mentora “velikoga“ Aleksandra potraži rame za plakanje.\nOsjetio je Milorad da mu se crno piše, da se pripremaju određene mjere, koje bi ga uspokojile uz svijeće i vječnu pamjat, na njegove švercerske dane po beogradskim ulicama, uz napredak na političkoj sceni na suludoj doktrini njegovog uzora koji je liječio i sve njihove luđake, ali ga nažalost sada nema da pomopgne i njemu.\nVjerovatno će se i guslar iz Lakitaša morati preseliti u znojem, kriminalom i lopovlucima stečenu vilu na Dedinju i neka tamo gudi uz gusle i harmoniku sa svojim mentorom Vučkom, uz borbene velikosrpske pjesme preko Drine i Gazimestana sve do Soluna.\nDODIK - VUČIĆ: Združena namjera (Ilustracija: Šukrija Meholjić)\nSvaka šala na stranu, poštovani i dragi moji Bošnjaci i komšije, krajnje je vrijeme da se uozbiljimo, kako bi se sačuvali od ovih ubitačnih nacionalističkih vjetrova, kako smo se čuvali i od granata koje su isto tako dolazile sa istoka.\nNužno je da nas i trajno napuste i vjetrovi i granate, da nas konačno obasja i to sunce sa istočnog izvorišta.\nBakir Izetbegović po običaju se uvijek odriče prava prvoga poteza\nDa li da Bakir prihvati poziv i odlazak u Beograd na još jednu šahovsku partiju sa Aleksandrom Vučićem?\nNisam ga pitaj ni za rezultat prethodne partije, jer dovoljno poznavajući i jednog i drugom ishod mi je poznat, u korist Aleksandra.\nPosebno znajući, i ako je Bakir, napokon, počeo igrati bijelim figurama, Bakir Izetbegović po običaju se uvijek odriče prava prvoga poteza, što znači da bi zaigrao crnim figurama, kao što Vučić u Beogradu redovno igra bijelim figurama na pobjedu.\nDakle, nikada dovoljno pameti i spoznaja, da se mnogi šahovski aksiomi odnose na krajnju vrijednost u ljudskom značenju u poruci GENS UNA SUMUS / JEDAN SMO ROD, što je u susretima sa velikim nacionalistima, teško razumljiva i primjenjljiva.\nDakle, Bakir Izetbegović je, ničim izazvan, izvijestio javnost da planira put u Beograd, na još jednu partiju šaha sa Aleksandrom Vučićem.\nDa poigra partiju šaha, njegovo je pravo drage i poštovane moje vrle komšije, naši Bošnjaci, ali pregovarati u vaše ime i sa Vučkom i Dodikom, pitam se da li ste ga ovlastili?\nKao bosanski Srbin i patriote ove nam jedine domovine, kao visoki intelektualac i dobar šahista, poliglota i graditelj velike nam bivše zajedničke domovine, ne bih htio davati savjete i preporuke našem Bakiru Izetbegoviću.\nPrimiran sam citirati iz reda Bošnjaka, uvaženog i veoma znanog i aktivnog našeg parlementarca, doktora Bećirevića, koji navodi pet razloga za Bakira u vezi posjete Beogradu, a neka naša javnost daje svoj sud o svemu ovome:\n“Sa Vučićem trebaju razgovarati Komšić i Džaferović, a ne Vi! Vaš odlazak u Beograd je degradiranje organa BiH”!\nOdnose između Srbije i Bosne i Hercegovine treba uređivati na način kako to priliči susjedima i državama članicama Ujedinjenih nacija, a ne na plemensko-etničkim osnovama. Za državu Bosnu i Hercegovinu neprihvatljive su teze o „sređivanju srpsko-bošnjačkih odnosa“ i „srpsko-bošnjačkom dijalogu“. To je opasna podvala državi Bosni i Hercegovini i krajnje je vrijeme da se prestane s takvom licemjernom politikom./završen citat/\n1.\tPrihvatanjem Vučićeve teze o „srpsko-bošnjačkom sređivanju odnosa“ i „srpsko-bošnjačkom dijalogu“ Vi biste, gospodine Izetbegoviću, promovirali Vučića kao predsjednika svih Srba. Vučić je predsjednik Srbije, a ne predsjednik svih Srba. On može zastupati samo građane Srbije, ali nikako nema pravo pokušavati biti predsjednik dijelu državljana nezavisne i suverene države Bosne i Hercegovine.\n2.\tNikakve političke podvale iz Srbije ne mogu zamijeniti suštinsku činjenicu da države fukcioniraju u jasno definiranim odnosima internacionalnog ili međudržavnog prava. Ne zaboravimo, to važi i za Bosnu i Hercegovinu i za Srbiju. Sa svojim pravima, obavezama, organima i institucijama ravnopravni subjekti su isključivo naše države – to nije pojedinačno nijedan narod ili stranka. Zato Vučićeva adresa za razgovor nisu pojedinačno bošnjački, srpski ili hrvatski „lideri“ već isključivo legalni organi države Bosne i Hercegovine.\n3.\tSrbijanske vlasti moraju dokazati da prihvataju Bosnu i Hercegovinu kao državu i da se prema njoj odnose kao prema državi. S druge strane, odnosi naroda ili etnija, u ovome slučaju Bošnjaka i Srba, spadaju u jednu drugu sferu odnosa i ne smiju se nikako nadrediti državnim odnosima.\n4.\tNužno je razlikovati političko-pravnu razinu odnosa između dvije nezavisne i internacionalno priznate, suverene države, od kulturno-historijske i etničko-religijske razine egzistiranja naroda u Bosni i Hercegovini i Srbiji.\n5.\tKrajnje je vrijeme, da zvaničnici Srbije prema državi Bosni i Hercegovini počnu iskazivati iskren i korektan državnički odnos, a ne poticati etničko-religijski nivo komunikacije i na taj način marginalizirati državu i državne organe Bosne i Hercegovine, zakljućio je Bećirević.\nEto, ovoliko za vas, dragi moji sugrađani i moje drage komšije, sa vama sam se rodio i uz vas živio na lijepom lokalitetu sarajevskog Vratnika i na mjestu odakle je njemački oficir u filmu “Valter brani Sarajevo“ upravo pokazivao svojima na panorama Sarajevo uz izjavu “Das ist Sarajevo“.\nDakle cijelo je Sarajevo bilo jedinstveno i borilo se protiv fašizma, a pitamo se da li smo mi danas sposobni isto tako da se odupremo postojećem i nadolazećem nacionalizmu u sopstvenim redovima, koji je ubitačniji od svakoga fašizma.


Povodom Međunarodnog dana Civilne zaštite: Priznanje za Sanski Most | Krupljani.BA\nPovodom Međunarodnog dana Civilne zaštite: Priznanje za Sanski Most\nPovodom Međunarodnog dana Civilne zaštite, Federalni štab Civilne zaštite upriličilo je dodjelu zahvalnica institucijama, organizacijama i pojedincima koji su pružili nesebičnu pomoć prilikom spašavanja ljudi i dobara za vrijeme prošlogodišnjih poplava, a među dobitnicima priznanja je i općina Sanski Most.\nU Sarajevu je upriličena svečanost povodom obilježavanja Međunarodnog dana civilne zaštite koji je ujedno i Dan civilne zaštite Federacije BiH. Na svečanosti su priznanja civilne zaštite, plakete, zlatne značke, pohvale i zahvalnice uručene kolektivima i pojedincima te predstavnicima diplomatskog kora, koji su svojim radom i angažovanjem u 2014. ostvarili izuzetne rezultate u zaštiti i spašavanju ljudi i materijalnih dobara. Zahvalnice za uspješnu saradnju i doprinos u izgradnji sistema zaštite spašavanja ljudi i materijalnih dobara u Federaciji Bosne i Hercegovine uručena je općini Sanski Most, općinskoj službi civilne zaštite i Crvenom križu Sanski Most.\nOvome događaju prisustvovali su općinski načelnik dr. Mustafa Avdagić, i sekretar općinskog Crvenog križa Hamza Alagić, kojima su uručene pomenute zahvalnice. Tokom prošlogodišnjih majskih poplava, Štab civilne zaštite općine Sanski Most uspješno je odgovorio situaciji koja je zadesila šire područje općine.\nNa području naše općine nije bilo ljudskih gubitaka, stanovništvu je pružena adekvatna zaštita, kao i pomoć u saniranju pretrpljene štete zbog čega je općini Sanski Most uručeno priznanje od strane Federalne uprave civilne zaštite. Pored općine Sanski Most, ovom prilikom iz Unsko – sanskog kantona zahvalnice su uručene i općini Ključ, Civilnoj zaštiti Unsko-sanskog kantona i kantonalnom crvenom križu.\nU obraćanju prisutnima direktor Federalne uprave Civilne zaštite Fahrudin Solak istakao je da je Vlada FBiH putem Federalnog štaba CZ uspješno odgovorila na prirodnu nesreću od maja do augusta prošle godine, odnosno da su realizovane neophodne akcije zaštite i spašavanja od poplava i klizišta uz nesebičnu pomoć građana, pravnih osoba i volontera.\nPosebnu zahvalnost Solak je izrazio svim građanima i volonterima koji su bili ključna karika uspješnog ublažavanja i otklanjanja posljedica od poplava i klizišta. Svim pripadnicima Civilne zaštite i subjektima sistema zaštite i spašavanja Dan civilne zaštite FBiH čestitao je i komandant Federalnog štaba CZ Jerko Ivanković Lijanović.\nUkazao je da se sistem civilne zaštite mora podići na višu razinu, normativnopravnom i funkcionalnom smislu pratiti standarde EU. Važno područje iz naučenih lekcija od poplava i klizišta, po njegovim riječima je opremanje, obučavanje i osposobljavanje svih elemenata sustava CZ za izvršenje namjenskih zadataka. Jedino je tako, kazao je, moguće provjeravati realnost odgovora na izazove identificiranih opasnosti od nesreća sadržanih u planovima zaštite i spašavanja.


U avgustu 2013. izdato je 700 građevinskih dozvola, što je za 4,5 odsto više,a indeks predviđene vrednosti radova veći je za 76,1 odsto. Posmatrano prema vrsti građevina, u avgustu je izdato 75 odsto dozvola za zgrade i 25 odsto za ostale građevine. Ako se posmatraju samo zgrade, 70,3 odsto odnosi se na stambene i 29,7 odsto na nestambene zgrade, dok se kod ostalih građevina najveći deo odnosi na cevovode, komunikacione i električne vodove, 60,6 odsto.\nPredviđena vrednost radova novogradnje u avgustu iznosi 89,6 odsto od ukupno predviđene vrednosti radova. Najveća građevinska aktivnost, zabeležena je u Pirotskoj oblasti sa 58,2 odsto od ukupno predviđene vrednosti novogradnje. Slede Nišavska oblast sa 7,3 odsto, Severnobačka sa sedam i Beogradska oblast sa 6,6 odsto, dok se učešća ostalih oblasti kreću do 3,1 odsto.


NOVA ORGANIZACIJA 1. JULA\nNa poziv direktora Pošte Srbije Milana Krkobabića i stručnog tima za organizaciju, 19. marta je održan novi sastanak sa reprezentativnim sindikatima, na kome je prikazano kako će izgledati i funkcionisati regionalne radne jedinice. Rečeno je da će ih biti ukupno sedam i da će ih u narednom periodu posetiti direktor Preduzeća sa rukovodiocima sindikata. Razlog obilaska budućih regija je neposredno predstavljanje novog organizacionog modela, uz spremnost da se uvaže argumentovani predlozi, kako bi se došlo do što optimalnijih rešenja nove organizacije, koja bi trebalo da zaživi 1. jula.\nIako je pitanje organizacione strukture u nadležnosti direktora Preduzeća, on je zatražio i mišljenje sindikata, i do ove faze su prihvaćene određene sugestije\nSindikata PTT ”Nezavisnost”. Posebno ističemo značaj stava da niko u sistemu neće ostati bez posla, kao i činjenice da se uvažavaju specifičnosti radnih jedinica i tržišta koja opslužuju, da se daje značaj prodaji i marketingu, da se otvara prostor za fleksibilniju cenovnu politiku, a pre svega da se ide ka većoj decentralizaciji, jer će direktori i pomoćnici direktora regionalnih RJ dobiti uz veću odgovornost i veća ovlašćenja.\nMilan Krkobabić je rekao da će predstavnici reprezentativnih sindikata biti uključeni i u Komisiju za izbor direktora. U aprilu se očekuje raspisivanje internih konkursa za 32 direktora, a osim stručnosti i poslovnih sposobnosti, vrednovaće se odnos prema zaposlenima i sindikatima, kao i saradnja sa lokalnim okruženjem.\nParalelno sa definisanjem nove organizacije započeo je i rad na novom pravilniku o statistici i normama, na doradi metodologije obračuna troškova i na modelu varijabilnih zarada, kako bi se veći rad više nagradio. U sve ove aktivnosti uključeni su i predstavnici oba reprezentativna sindikata.


Lokalni odgovori na krizu Covid-19: izvlačenje pouka za klimatsku akciju - Government After Shock\n« La crise covid vue des territoires : quelles leçons pour l’action climat ?\nLegal Design – WHY, WHAT and HOW? »\nU proteklim mjesecima, vlade su morale iznaći brze reakcije u odgovor na drastičnu promjenu okolnosti. Ovo je istaklo načine na koje su naši sistemi nedovoljno spremni, ali je također dovelo do brzih, inspirativnih aktivnosti koje nam mogu pomoći da se informišemo i promijenimo način rada u budućnosti, posebno u smislu vanrednog stanja po pitanju klime.\nTokom ove interaktivne radionice, razgovaraćemo o tome:\nšta možemo naučiti iz brzog donošenja odluka tokom krize Covid-19 radi građanskog učešća u sličnim okolnostima?\nšta možemo naučiti iz lokalnih inicijativa solidarnosti koje su se pojavile tokom krize radi dugoročnog angažmana zajednice?\nI kakve lekcije možemo izvući iz društvenih posljedica koje su proizašle iz mjera donesenih tokom pandemije da bi nam bolje pomogle u oblikovanju naših akcija u odgovoru na krizu klimatskih promjena?\nPridružite nam se zajedno sa praktičarima iz različitih regiona i država u razgovoru o konkretnim akcijama i promjenama koje nas mogu povesti naprijed da bismo izgradili budućnost. Želimo da čujemo vaše mišljenje tokom interaktivne sesije, gdje ćemo predstaviti lokalne priče. Također, imaćemo mogućnost da razgovaramo o novim načinima rada sa stranim učesnicima koji će učestvovati u paralelnoj sesiji na kraju događaja.\nPrijavite se za događaj na bosanskom/crnogorskom/hrvatskom/srpskom ovdje


Početna / Vesti / Srbiji neophodna sistemska rešenja\nBlagojević je na panel diskusiji "Analiza stanja i potreba u nacionalnom sistemu zaštite kritične infrastrukture" istakao, da je od ukupne štete od poplava u maju prošle godine, koja je procenjena na 1,7 milijardi evra, više od dve trećine na kritičnoj infrastrukturi, a polovina, čak 600 miliona evra je u energetskom sektoru. On je naglasio da su samo par meseci kasnije Srbiju pogodile ledene kiše koje su paralisale deo zemlje i dodatno naštetile energetskom sistemu.\nOn je kazao da je pažnja sa obnove usmerena na prevenciju navodeći primer da je za proteklih 20 godina napravljeno 19 bujičnih brana u Srbiji, a da će samo u ovoj godini biti izgrađene 23 bujične brane. Prema njegovim rečima, prvi put od sada u Srbiji postoji sistemski organizovan pristup upravljanju rizikom od elementarnih nepogoda, a, kako je najavio, u roku od nekoliko dana biće gotov nacrt zakona o upravljanju rizikom od elementarnih nepogoda.\n"Poplave iz 2014. pogodile su istovremeno 119 opština, 1,6 miliona ljudi i u roku od samo par dana napravile štetu na nivou pet odsto BDP-a Srbije. Zbog toga, bilo bi krajnje nemudro ne baviti se rizikom od elementarnih nepogoda u budućnosti, ukoliko znamo kakve posledice možemo da trpimo", naglasio je Blagojević.\nOn je dodao i da je obnova kritičnih infrastruktura ključni problem, ali i da to opštoj javnosti nije interesantno, te da se o tome uopšte ne govori u dovoljnoj meri.\nBlagojević je naveo da je opštu javnost prethodne godine interesovalo koliko kuća je srušeno, koliko ih je podignuto i kada će biti završene one koje do sad nisu gotove.\n"Ja mogu na prste jedne ruke da nabrojim koliko puta mi je postavljeno pitanje koje se tiče obnove kritičnih infrastruktura, a pritom je to zapravo ono što je bio ključni problem", rekao je Blagojević.\nPrema njegovim rečima, svaka srušena kuća je ogromna tragedija i nesreća za porodicu koja je štetu pretrpela, ali, naveo je, šteta na sistemu za vodosnabdevanje u Trsteniku jeste šteta koja je pogađala 25.000 ljudi, kao i šteta na vodozahvatima u Smederevskoj Palanci, od koje trpi 15-20.000 ljudi.\nOn je istakao da je najbitnije neprestano vođenje računa "samo o tome da Srbija bude sutra samo trunku otpornija nego što je bila juče, kada se govori o izloženosti riziku od dejstva prirode".\nOrganizator skupa na kome se raspravlja o zaštiti kritične infrastrukture je beogradski Fakultet bezbednosti, čiji dekan Radomir Milašinović je naglasio da je ključna stvar identifikovati ono što može predstavljati pretnje, rizike i ugrožavanje bilo kojeg dela sistema.\nNaš osnovni zadatak je identifikacija problema i nalaženje načina na koji se rešavaju. Bitno je da predviđamo šta nam se sprema, šta nam se dešava i šta nam se može desiti, objasnio je Milašinović.\nZamenik načelnika Sektora za vanredne situacije Đorđe Babić rekao je da se uvek postavljalo pitanje ulaganja u sistem zaštite i spasavanja u celini, koje, prema njegovom mišljenju, nije dovoljno.\n"Mnogi smatraju ulaganje u sistem zaštite kao trošak. Nije to trošak, to je ulaganje u naš održivi budući razvoj i to je nešto što mi stalno promovišemo. Jednostavno, procena rizika od svih elementarnih nepogoda i katastrofa je nešto što je naša obaveza i zakonska i društvena", kaže Babić.\nOn je naglasio da je procena zaštite kritične infrastrukture nešto što je jedno od najbitnijih poglavlja, budući da je Srbija u poplavama pretrpela velike štete i razaranje u kritičnoj infrastrukturi, pre svega u energetskom sektoru.\n"Čini mi se da za sada još uvek nemamo kompletiranu pravnu regulativu o zaštiti kritične infrastrukture, što je naša obaveza, mi smo to prepoznali i na tome ćemo raditi i kroz realizacije akcionog plana za pridruživanje EU i za poglavlje 24, gde je definisano sve što moramo uraditi u narednom periodu", rekao je Babić.\nPanel diskusija "Analiza stanja i potreba u nacionalnom sistemu zaštite kritične infrastrukture" jedna je od aktivnosti u okviru međunarodnog projekta "Otpornost zaštite kritične infrastrukture u Evropi", sufinansiranog sredstvima Evropske komisije, a organizuje je Fakultet bezbednosti Univerziteta u Beogradu.


» Emina na sve načine pokušava da promoviše album!\n– Kada je došla na pregovore, ponašala se kao da je velika zvezda i, prema nekim pričama, tražila je neverovatnih 60.000 evra kako bi izdavač dobio prava da objavi njen CD, što je na Pinku dočekano sa smehom, jer toliki novac za album ne dobijaju ni najveće muzičke zvezde u Srbiji. Iako su iz „Siti rekordsa“ bili voljni da se dogovore, Emina nije htela da odstupi od svojih ideja, pa je nakon razgovora preko noći odlučila da album objavi za konkurentski PGP RTS – kaže naš izvor.\nMeđutim, kada je prošla oficijelna promocija albuma, Emina je shvatila da joj je za ozbiljno promovisanje CD, u koji je uložila mnogo para, potreban Pink, pa zato poslednjih desetak dana na sve moguće načine pokušava da dođe do neke od emisija „ružičaste televizije“ koristeći razna poznanstva i prijateljstva. Ali, od toga izgleda nema ništa jer je ona, po svemu sudeći, naljutila nekoga bitnog na Pinku, pa su joj vrata ove medijske kuće do daljeg zatvorena.\n– Ona nije zvanično zabranjena, ali je niko od voditelja ne zove da gostuje u nekoj od emisija, bez obzira na to što u rukama ima svež album i spot za pesmu „Pile“, koja je udarna numera sa albumu – priča izvor Kurira.\nBilo kako bilo, zgodna Emina se očito malo preračunala, pa sad mora na sve načine da spasava šta se spasti može. Povodom naših informacija pozvali smo Eminu i zamolili je za komentar, međutim, čim je saslušala naše pitanje, koje joj nije bilo po volji, odmah je prekinula vezu.\nTagovi: [ album, Emina Jahović, emisije, pink, promocija ]\nJedan komentar na “Emina na sve načine pokušava da promoviše album!”\n13 oktobra, 2009, 22:49\nemina je najlepsa srpska pevacica bolje reci serbien pevacica\n« Dezeni i kroj za vitkiji izgled\nKako imati lepe i savršene obrve »


Vesti online / Vesti / Ekonomija / "Vredna investicija: Završava se fabrika u Dobanovcima"\n"Vredna investicija: Završava se fabrika u Dobanovcima"\nPredsednik Privredne komore Srbije Marko Čadež najavio je da će za nekoliko meseci, u Dobanovcima, biti završena fabrika dečje hrane, investicija vredna 34 miliona evra, koju, zajedno sa ovdašnjim partnerima, realizuje ruska kompanija "Farmalakt" u vlasništvu srpskog privrednika Gorana Vukovića.\nPosao za gotovo 200 radnika: Marko Čadež\nParalelno sa završetkom "Farmalaktovog" proizvodnog pogona, danas otvorenog u Moskovskoj oblasti, praktično srpsko-ruske investicije u koju je uloženo 23 miliona evra, Vuković, koji godinama posluje u Rusiji, krenuo je u novi projekat - u Srbiji.\nStrateški partner "Farmalakta" za Zapadni Balkan na ovom projektu je domaća kompanija "Nelt Co", koja će biti i distributer proizvoda fabrike u Dobanovcima, izjavio je Čadež, koji je prisustvovao otvaranju moskovskog pogona.\nOve investicije, po rečima Čadeža, još jedan su dokaz da poslovni ljudi iz Srbije itekako umeju da prepoznaju šanse i potrebe ne samo domaćeg već i inostranih tržišta, da su sposobni da vode uspešne poslove u svetu, izbore se sa konkurencijom, ulažu i izvan lokalnih granica i budu pouzdani partneri kompanijama i u Evropi i u Rusiji, i u Americi i u Kini.\nInače, u ruskoj fabrici biće zaposlen 181 radnik i proizvodiće dnevno 30 tona zamena za majčino mleko (bebi formule), koje su Rusija i zemlje Zajednice nezavisnih država do sada uvozile, kao i 15,4 tone dečjeg keksa i 7,93 tone dečjeg čaja na dan.\nDečja hrana proizvedena u Srbiji, po završetku proizvodnog pogona u Dobanovcima, napominje Čadež, biće plasirana na domaćem i regionalnom tržištu, a komplementaran program - suve žitne i tečne mlečne kašice i pirea prodavaće se u Rusiji, što je, kaže, posebno značajno za poboljšanje našeg izvoznog učinka na velikom ruskom tržištu.\nSvečanom otvaranju fabrike u reonu Noginsk, koja je izgrađena uz podršku partnerske AKB "Absolut banke" i opremljena najsavremenijom opremom evropskih proizvođača, prisustvovali su i Vorobiov Andrej Jurievič, guverner Moskovske oblasti, Denis Petrovič Butaev, zamenik predsednika vlade Moskve i ministar za investicije i inovacije obe oblasti, Slavenko Terzić, ambasador Srbije u Ruskoj Federaciji, Nebojša Šaponjić i Ranko Sočanac, osnivači "Nelt Co" i ruski partneri kompanije "Farmalakt".


Može li Srbija da bude zadovoljna sporazumom iz Bele kuće? - Sputnjik Srbija\n23:04 04.09.2020 Preuzmite kraći link\nKakva rešenja su sadržana u dokumentu? Može li Srbija da bude zadovoljna? Šta je sporazumom dobio Beograd, šta Priština, a šta SAD i američki predsednik Tramp? Da li je njime utrt put i za relaksaciju odnosa na političkom planu?\nOdgovore na ova pitanja će u razgovoru s Nikolom Vrzićem potražiti politikolog Aleksandar Pavić i istoričar Saša Adamović.\nIntervju Aleksandar Pavić i Saša Adamović\nprotesti, Amerika, Novi sputnjik poredak


Salate za evropsko tržište | M novine Sremski informativni portal\nM novine Sremski informativni portal > Aktuelno > Salate za evropsko tržište\nKamen temeljac za novu fabriku u rumskoj opštini položen je 15. novembra u Dobrincima. U ovom selu će se graditi prvi proizvodni pogon u Srbiji poznate italijanske kompanije „La Linea Verde“ koji bi trebalo da se završi do maja naredne godine, a u naredne tri godine uposli ukupno 150 radnika. Vrednost investicije iznosi osam miliona evra, a objekat će zauzimati oko 5.600 kvadratnih metara.\nReč je o grinfild investiciji, izgradnji fabrike za proizvodnju i preradu povrća, tačnije obrok salatama i opranim salatama spremnim za konzumaciju. Najavljeno je i podizanje plastenika na površini od oko 20 hektara u blizini ove fabrike.\n„La Linea Verde“ je poznata po preradi voća i povrća i proizvodnji gotovih obroka i po tome je jedna od najpoznatijih kompanija u Italiji, dok je DimidiSi jedan od značajnijih brendova ove kompanije sa preko 270 proizvoda. Grupacija poseduje proizvodne pogone u Italiji i Španiji, uz preko 1.000 zaposlenih i trenutni dnevni kapacitet je milion pakovanja.\nU pogonu koji se gradi u Dobrincima proizvodnja će se odvijati po najnovijim standardima u Italiji i Evropskoj uniji, primenom tehnologija koje daju zdravstveno bezbedan proizvod.\nOkupljenim gostima – predstavnicima privrede i nosiocima funkcija svih nivoa vlasti se prvo obratio komercijalni direktor Đoko Đokić koji je istakao da je, posle pet pogona „La Linea Verde“ u Italiji i Španiji, ovo njihov šesti pogon i prvi u Srbiji.\n– Ovo je za nas strateški važno ne samo zbog tržišta Srbije, već ćemo se odavde širiti na nova tržišta istočne Evrope. Specifičnost naših pogona je što smo mi jednom nogom u poljoprivredi, a jednom u industriji. Nama su potrebni i kooperanti, dakle potencijalno svako gazdinstvo može biti naš partner, garantujemo cene i otkup, ali ulažemo i u edukaciju i transfer znanja. Zato pripremamo i izgradnju jednog modernog edukativnog centra koji će biti na raspolaganju svim našim budućim kooperantima. Pravi benefit za sve nas je podizanje poljoprivredne proizvodnje na jedan viši nivo. Mi ćemo biti pretežno izvozno orijentisana fabrika, a koncept se zasniva na apsolutno domaćoj proizvodnji, dakle svaki naš proizvod će biti „Mejd in Srbija“. Tako ćemo i mi dati svoj doprinos povećanju domaćeg BDP kao i konkurentnosti domaćih proizvoda na stranim tržištima – rekao je Đoko Đokić i izrazio zadovoljstvo saradnjom kako sa lokalnom samoupravom, tako i na republičkom nivou.\nSlađan Mančić, predsednik Opštine Ruma je istakao da se lokalna vlast trudi da svim građanima omogući da rade i da radom obezbede svojim porodicama bolji život.\n– U tom cilju je i početak gradnje ove nove fabrike u Dobrincima. Važno je što će ovde posao dobiti 150 radnika iz Dobrinaca i okolnih sela i to nas veoma raduje. Međutim, značaj ove investicije se ogleda i u tome što će ona omogućiti malim poljoprivrednim gazdinstvima da postanu kooperanti ove kompanije i ostvare prihod kroz plasteničku i drugu proizvodnju. Ovo je ozbiljna investicija na ozbiljnom mestu, jer je rumska opština poljoprivredni kraj. Ruma je u ovom trenutku jedno veliko gradilište. Pored ove fabrike u poodmakloj fazi je izgradnja još četiri proizvodna pogona. To znači da se stvara povoljna klima da se smanjuje nezaposlenost u našoj opštini i mi smo u protekle tri godine uposlili oko 2.000 ljudi. Želimo da ravnomerno razvijamo kako grad, tako i sela rumske opštine i ovo je pravi primer za to – rekao je Slađan Mančić.\nDragan Stevanović, državni sekretar u Ministarstvu privrede izrazio je zadovoljstvo kako se povećava broj investicija u rumskoj opštini i otvaraju nova radna mesta, kao i da rumska opština može i dalje računati na podršku Vlade Srbije za takav rad.\n– Rumska opština u mandatu ove lokalne samouprave premijera Vučića postala najatraktivnija investiciona zona u Srbiji. Svaki moj dolazak u Rumi u prethodne tri godine je bio ili zbog polaganja kamena temeljca ili presecanja vrpci i početka rada novih fabrika i na tome treba čestitati čelnicima lokalne samouprave. Ako govorimo u brojkama, u Rumu je od 2013. godine investirano oko 35 miliona evra. U tih 35 miliona evra udeo Ministarstva privrede je devet miliona evra, čime smo doprineli otvaranju oko 1.100 radnih mesta – rekao je Stevanović i napomenuo da će Ministarstvo nastaviti sa finansijskom podrškom infrastrukturnom opremanju radnih zona u Rumi u koje je i do sada dosta ulagalo.\nNenad Katanić, pomoćnik ministra poljoprivrede i životne sredine je istakao značaj ove velike investicije u poljoprivredi koja je veoma značajna ne samo za Rumu, već i celu Srbiju.\n– Samo udruženi naši poljoprivrednici mogu biti konkurentni na domaćem, evropskom i svetskom tržištu. Vezujući naše ljude u kooperativni odnos, sa garantovanom cenom, sa sigurnim ugovorima, kao i otkupom ovo je investicija sa dugoročnim pozitivnim efektom za povrtarstvo – rekao je Nenad Katanić.\nKamen temeljac su, u prisustvu brojnih gostiju, privrednika i funkcionera sa svih nivoa vlasti, položili Dragan Stevanović, državni sekretar u Ministarstvu privrede, generalni direktor „La Linea Verde“ u Srbiji Branislav Ignjatović i Slađan Mančić, predsednik rumske opštine.


Naslovnica U žiži Saobraćaj u BiH odvija se po vlažnom kolovozu, upozorenje na odrone\nNa većini puteva u BiH jutros se saobraća po mokrom ili vlažnom kolovozu, pa se vozači pozivaju na pojačan oprez. Na dionicama koje prolaze kroz usjeke, kao i preko planinskih prevoja, upozorava se na moguće odrone zemlje ili kamenja.\nZbog redovnog servisiranja tunela Vis, 25 Novembar i Grab, na dionici autoputa A-1 Lepenica – Tarčin, za saobraćaj su zatvorene desne tunelske cijevi. Za vrijeme izvođenja radova saobraćaj je preusmjeren na lijevu kolovoznu traku u dvosmjerni režim saobraćanja.\nU toku su radovi na vijaduktu Bojnik na dionici autoputa A-1 Sarajevo zapad-Sarajevo sjever, gdje se do kraja ovog mjeseca saobraća usporeno, jednom trakom. Molimo sve učesnike u saobraćaju da poštuju postavljenu saobraćajnu signalizaciju, navodi BIHAMK.\nSljedeći članakKolegi kupili kravu od koje izdržava porodicu


The Times: Britanci za napuštanje EU\nBritanci bi napustili Evropsku uniju kada bi referendum koji je obećao britanski premijer Dejvid Kameron bio organizovan u ovom trenutku, pokazalo je istraživanje koje je danas objavio dnevnik The Times.\nPrema prvoj anketi provedenoj od najave referenduma o ostanku Velike Britanije u EU do kraja 2017., 40 posto Britanaca glasalo bi za izlazak, a 37 posto za ostanak u EU.\nUz ravnomjernu podjelu glasova 23 posto neopredijeljenih, istraživanje koje je za The Times sproveo institut Populus pokazuje da je 53 posto Britanaca za napuštanje EU, dok se za ostanak u Uniji zalaže njih 47 posto. Anketa je provedena u četvrtak na uzorku od 2.000 Britanaca.\nBritanski premijer Dejvid Kameron izjavio je u srijedu da će, ako njegova Konzervativna stranka pobjedi na izborima 2015. godine, građanima ponuditi referendum o izlasku iz Evropske unije, zbog čega su njegovi evropski partneri izrazili zabrinutost.\nIpak, Kameron je u četvrtak u Davosu izjavio da Velika Britanija ne želi da okrene leđa Evropi, već "sasvim obrnuto".\n"Ne okrećemo leđa Evropi. Naprotiv! Želimo da dobijemo Evropu koja bi bila konkurentnija, otvorenija i fleksibilnija, uz osigurano mjesto Velike Britanije u njoj", kazao je Kameron na 43. Svjetskom ekonomskom forumu u Davosu.


Lars-Gunar Vigemark - Blic Online\n"NIJE TAČNO DA SU PRONAĐENE ZALEĐENE MAČKE" Vigemark tvrdi da je ljubimce poveo sa sobom kada je napustio Sarajevo\nBivši šef Delegacije Evropske unije u BiH Lars-Gunar Vigemark demantovao je navode o pronađenim mrtvim mačkama u zamrzivaču u rezidenciji u kojoj je boravio u Sarajevu.\nBiH NAPUŠTA 1.SEPTEMBRA Šta je obeležilo mandat šefa Delegacije EU\nOdlazeći šef Delegacije EU uspeo je da balansira sa sve tri strane, natera večite protivnike da nekoliko puta sednu za isti sto i ujedine se, te povuče poslednji potez kada je u pitanju formiranje vlasti na državnom nivou. Od kako je 2015. došao u BiH, Lars-Gunar Vigemark se često pojavljivao u javnosti, učestvovo na sastancima koji nisu uobičajeni za njegovu funkciju, te bio u dobrim odnosima sa gotovo svim liderima partija u BiH.\nVigemark se sastao sa Zvizdićem: Neophodno ubrzati formiranje vlasti\nPredsedavajući Saveta ministara u tehničkom mandatu Denis Zvizdić i odlazeći šef Delegacije EU u BiH Lars-Gunar Vigemark saglasili su se danas u Sarajevu da je neophodno ubrzati formiranje vlasti kako bi bile nastavljene reforme koje su značajne za sve građane BiH.\nPredsedavajući Saveta ministara BiH Denis Zvizdić danas će u Sarajevu u oproštajnu posetu primiti ambasadora Lars-Gunnara Vigemarka, šefa Delegacije EU u BiH i specijalnog predstavnika EU u BiH.\nPredsednik Vlade Republike Srpske Radovan Višković primio je danas u Banjaluci, u oproštajnu posetu, šefa Delegacije EU u BiH Lars Gunara Vigemarka.\nVigemark: Da živim u BiH možda bih i ja bio prisiljen da DAJEM MITO\nCVIJANOVIĆ I VIGEMARK U BANJALUCI Za nastavak evropskih integracija neophodno formiranje vlasti\nPredsednik Republike Srpske Željka Cvijanović istakla je danas opredeljenje institucija Srpske prema evropskom putu, te naglasila da je za dalje kretanje ka evropskim integracijama neophodno sprovesti volju građana iskazanu na opštim izborima prošle godine i formiranje kredibilne i legitimne vlasti na svim nivoima u BiH.\nVigemark: Međunarodno prisustvo ni po čemu ne govori da je BiH nestabilna\nŠef Delegacije EU u BiH Lars-Gunar Vigemark rekao je danas u Banjaluci da smatra da BiH ni najmanje nije nestabilna.\nVigemark: BiH potrebne velike promene kako bi postala članica EU\nŠef Delegacije EU u BiH Lars-Gunar Vigemark ocenio je danas da su BiH potrebne velike promene kako bi postala članica Unije, ističući da je reč o procesu.\n"BEZ VLASTI BiH U PARALIZI” Vigemark ističe da je teret migracija pao na Unsko-sanskom kantonu\nŠef Delegacije EU u BiH Lars-Gunar Vigemark rekao je da se bez formiranih vlasti i novog saziva, pre svega, Saveta ministara, čini da je zemlja gotovo paralizovana u vezi sa pitanjem migrantske krize i ponovio da nije u redu da sav teret migracija padne na leđa Unsko-sanskog kantona.\n“DVE GODINE ZA PRVU DEONICU” Topić ističe da je najveći izazov ove trase izgradnja tunela\nDirektor preduzeća „Autoputevi” Dušan Topić rekao je da ugovoreni rok za izgradnju prve deonice autoputa na Koridoru “Pet ce” na pravcu Johovac – Tovira – Rudanka – Kostajnica iznosi dve godine, a kao najveći izazov trase naveo je izgradnju drugog tunela “Putnikovo brdo”, jer prelazi entitetsku liniju.\nPredsednik Vlade Republike Srpske Radovan Višković razgovarao je danas u Banjaluci sa šefom Delegacije i specijalnim predstavnikom EU u BiH Lars-Gunarom Vigemarkom i delegacijom Radne grupe za zapadni Balkan.\nVIGEMARK I CVIJANOVIĆ U BANJALUCI "Srpska potpuno posvećena evropskom putu"\nPredsednik Republike Srpske Željka Cvijanović istakla je na sastanku sa šefom Delegacije EU u BiH Lars Gunarom Vigemarkom i članovima Radne grupe za zapadni Balkan da je Srpska u potpunosti posvećena evropskom putu.\nKORISTITI TELEFON KAO KOD KUĆE Vigemark: BiH što pre da se pridruži virtuelnom EU roming prostoru\nPrincip „roming kao kod kuće“ koji se primenjuje u EU smatra se jednom od najuspešnijih inicijativa EU i od toga će dugoročno korist imati i korisnici i pružaoci usluga, rekao je šef Delegacije EU u BiH Lars-Gunar Vigemark, ističući da građani BiH od danas plaćaju manje troškove rominga u regionu.\nVigemark i Cvijanović: Za nastavak evropskih integracija važno sprovođenje mehanizma koordinacije\nPredsednik Republike Srpske Željka Cvijanović i šef Delegacije EU u BiH Lars-Gunar Vigemark istakli su da je neophodno formirati kredibilnu i legitimnu vlast na svim nivoima u BiH.\nVišković nakon sastanka sa Vigemarkom: Nisam zadovoljan mišljenjem Evropske komisije o zahtevu BiH\nPredsednik Vlade Republike Srpske Radovan Višković razgovarao je danas u Banjaluci sa šefom Delegacije Evropske unije u BiH i specijalnim predstavnikom EU Lars-Gunar Vigemarkom.


Alfa Romeo predstavlja proizvođača sa najviše uspona i padova, dok su određeni modeli ovog brenda definitivno bez razloga i pre vremena počeli da padaju u zaborav...\nAlfa Romeo 4C model dizajniran je kako bi predvodio preporod italijanske kompanije, ali nikada zaista nije predstavljao veliki uspeh i prema podatcima, proizvođač sa Apeninskog poluostrva prodao je svega 1.637 jedinica u Evropi i SAD kombinovano.\nMeđutim, ovom prelepom automobilu pomoć je na putu, jer su se brendovi Alfa Romeo i Maserati udružili, a njihovi šefovi i glavni inžinjeri izjavili svetskim emdijima da će njihove marke sarađivati na redizajniranoj verziji 4C linije koja će doći sa usavršenim vešanjem i poboljšanim upravljačkim sistemom.\nOvaj restilizovani i redizajnirani model takođe dobija i novi motor koji će zameniti staru turbo jedinicu sa četiri cilindra zapremine 1,75 litara, dobru za 237 ks i 349 Nm obrtnog momenta. Ovaj agregat omogućuje modelu 4C da ubrza do stotke za 4,1 sekund pre nego što dostigne maksimalnu brzinu od 257 km/h.\nZa sada niko od zvaničnika nije izneo bilo kakve specifikacije vezane za novi pokretački skop, ali je glavni inžinjer kompanije Alfa Romeo, Roberto Fedel, potvrdio da nova verzija 4C automobila neće biti nuđena sa manualnom transmisijom, jer, kako on smatra, ne postoji dovoljno zainteresovanosti za takav vid prenosa, čime ujedno ne može biti opravdano njegovo kreiranje.\nOvaj nedostatak mehaničkog menjača definitivno neće zadovoljiti sve iskonske ljubitelje automobilizma, posebno nas u Evropi, Fedel ipak tvrdi kako Ferrari, na primer, troši preko 10 miliona evra, kako bi ponudio manualne menjače u svojim modelima California. Ali, na kraju balade, vredi imati na umu kako su samo dva automobila pomenutog proizvođača dodatno opremljena ovom vrstom stepena prenosa.


EU daje Srbiji 97 miliona evra za gasni konektor i oblast ekologije | Nova Ekonomija\nHan je želeo da naglasi da će izgradnja tog gasnog konektora "ojačati nezavisnost Srbije u snabdevanju gasom, a to nije upereno ni protiv koga, niti je na korist bilo koga".\n"Smatram", naveo je evropski komesar za proširivanje, "da je u suštom interesu neke zemlje da bude što je više nezavisna kad je reč o izvorima i pravcima snabdevanja energentima, dakle u pitanju je politička i ekonomska nezavisnost".\n"A upravo je i strategijski cilj EU da bude što nezavisnija u snabdevanju energijom", rekao je Han, dodavssi da to "jača i političku težinu u razgovorima".\nDrugi važan projekat koji bespovratno EU finansira jeste "projekat životne sredine u najširem smislu", kako je to naglasila ministarka Joksimović, a to je postrojenje za prečišćavanje otpadnih voda u Kruševcu, Brusu, Blacu.\nIz fonda IPA će biti data sredstva i za projekte očuvanja zivotne sredine u 19 opština u našoj zemlji, navela je ministarka za evropske integracije, istakavši da su to značajni pojekti koji "na lokalu ; našim gradjanima pokazuju šta znače projekti evropskih integracija".\nKomesar Han je dodao da se novac iz IPA fonda daje i za obezbedjivanje pitke vode u Kraljevu, Kruševcu i Trsteniku, a da to i sredstva za prečišćavanje otpadnih voda znače poboljšanje životnih uslova za srpske gradjane upravo na temelju evropskih vrednosti.\nJadranka Joksimović je takodje ;rekla da se poslednjih dana dogadjaju političke stvari "koje su opterećujuće za naš proces evropskih integracija", ali je predočila da je "Srbija potpuno usredsredjena na sopstveni razvoj".\n"Mi, za razliku od nekih drugih u regionu", podvukla je ona, "svet ne gledamo istim očima i bićemo posvećeni sagledavanju sveta kroz razvoj, saradnju, poštovanje načela i, pre svega, naših gradjana".


JUGOSLOVENSKA UDRUŽENA BANKA HUGA ERLIHA\nVodi: Tanja Damljanović Konli\n→ Kralja Petra 21\nU godini obeležavanja stogodišnjice stvaranja Bauhausa, upoznavanje sa jednim od prvih modernistički-koncipiranih poslovnih objekata izgrađenih u Kraljevini Jugoslaviji ima za cilj da predstavi osnovne postulate arhitektonskog funkcionalizma, koji su našli svoje mesto i u graditeljskim ostvarenjima kruga Bauhausa.\nZagrebački arhitekta jevrejskog porekla, Hugo Erlih, bio je poznat beogradskoj javnosti po svojim realizacijama pre Prvog svetskog rata u Zemunu, nastalim nakon radova na slavnoj Vili Karma na Ženevskom jezeru, koju je potpisao sa vodećim protagonistom bečkog modernizma Adolfom Losom. Bliskost sa Losom doprinela je da Erlih bude jedini arhitekta iz Kraljevine koji je pozvan da učestvuje na osnivačkoj konferenciji Međunarodnog kongresa moderne arhitekture – CIAM (Congrès Internationaux d'Architecture Moderne), na kojoj je učestvovao i idejni tvorac Bauhausa Valter Gropijus. Šetnja kroz Erlihovu banku pokušaće da „rekonstruiše” originalne forme središnje šalter-sale koja je svojim pročišćenim formama, otvorenim planom i obiljem svetla sa tavanične lanterne otvorila novo poglavlje u koncipiranju prostora „trezorne” arhitekture na našim prostorima. Primena savremene konstrukcije i materijala upotpunjena je i prisustvom najavangardnijeg nameštaja toga vremena, Vasili stolicama Marsela Brojera dizajniranim 1926. godine u Bauhausu.\nPo završetku obilaska enterijera učesnicima šetnje biće u predstavljen funkcionalistički koncept stražnje fasade, koji jasno pokazuje princip preslikavanja namene i hijerarhije unutrašnjih prostora na spoljašnje fasadno platno.\nTanja Damljanović Konli je vanredni profesor na Državnom fakultetu za umetnost i dizajn Masačusets, gde predaje Istoriju i teoriju arhitekture i urbanizma. Najznačajnije publikacije koje je objavila su "Prestonice posle imperija: urbanizam u Srednjoj i Jugoistočnoj Evropi" i "Beograd i izvan: čitanje srpskih arhitektonskih pejzaža". Njena najnovija knjiga, "Prestoničke arhitekture u međuratnoj Jugoslaviji", najavljena je za decembar 2019. u izdanju Ratlidža.\n 100 BAUHAUS\nViše iz ove kategorije STUDENTSKA RADIONICA: 100 GODINA BAUHAUSA / Koordinatori: Natalija Jovanović, Predrag Maksić / Asistent: Ana Cvijanović / Učesnici: studenti visokoškolske ustanove Beogradska politehnika 


Opozicija sprema zahtjev za opoziv hrvatskog ministra zdravlja - Glas Srpske\nTanjug 19.04.2021 10:42\nZAGREB - Ministar zdravlja Vili Beroš našao se na meti kritika zbog niza problema koje prate Hrvatsku u korona krizi, a u javnosti se sve češće govori o njegovoj smjeni ili ostavci, između ostalog, i zbog nesprovođenja reforme zdravstvenog sistema.\nNekadašnji ministar zdravlja Goranko Fižulić za Beroša kaže da je "slučajni ministar", koji se na tom mjestu našao nakon što je njegov prethodnik bio osuđen na ostavku.\n"Ministar Beroš će prije otići iz vlade, nego što Hrvatska vidi bilo kakvu reformu. Stvarna reforma zdravstva ne može biti projekt jednog ministra ili ministarstva, ona mora biti projekt cijele vlade", rekao je Fižulić u izjavi za zagrebačku N1 tv.\nO tome da ministar Beroš prolazi kroz jedno zaista neugodno razdoblje, piše i riječki Novi list.\nList navodi da je borba protiv epidemije Beroša promovisala u pravu političku zvijezdu, na prošlogodišnjim parlamentarnim izborima dobio je na HDZ-ovoj listi čak više preferencijskih glasova nego premijer Andrej Plenković, a ovih dana mediji spekulišu hoće li i kada Beroš biti - smijenjen.\nPremijer je svojom izjavom u petak, kada nije baš odlučno stao u obranu svog ministra, dao materijal za ovakva nagađanja, ali u vladi tvrde da Berošev status uopšte nije tema.\nList smtra da će Plenković ipak uskoro na sasvim konkretan način morati da pokaže da li će Beroš ostati na ministarkoj poziciji s obzirom na to da se opozicija sprema da u parlamentu pokrene postupak izglasavanja nepoverenja, a ta procedura ima strogo propisane rokove.\nInizijativa za smjenu dolazi iz najuticajnije opozicione SDP, koji i sam može skupiti najmanje 31 zastupnički potpis, koliko je potrebno za zahtjev za opoziv.\n"Sve što se događalo proteklih nekoliko sedmica, od obustave isporuke lijekova bolnicama, pa do skandala s informatičkom platformom cijepise.hr, pokazuje da ministar Beroš jednostavno mora otići", rekao je ranije lide SDP-a Peđa Grbin.


Centralna evropska banka - Blic Online\nNemačka vlada je danas nominovala univerzitetsku profesorku Izabel Šnabel za člana Izvršnog odbora Evropske centralne banke.\nFrancuska i Nemačka sve češće posežu za KREDITIMA banaka, iznenađujući trend i u Italiji i Španiji\nRast kreditiranja u evrozoni zadržao se na stabilnom nivou prošlog meseca, ali podaci po pojedinačnim zemljama, kako prenosi Rojters, ukazuju na sve veći jaz između perifernih članica i jezgra evrozone.\nEvropska centralna banka snizila je danas procene privrednog rasta evrozone za ovu i narednu godinu.\nŠef Evropske centralne banke (ECB) Mario Dragi pokušao je da brani nezavisnost svoje funkcije, pošto su ga članovi italijanske vladajuće koalicije napali zbog, kako kažu, "neprimerenih" primedbi o političkoj situaciji u zemlji.\nMario Dragi nagovestio nove podsticajne mere\nPredsednik Evropske centralne banke (ECB) Mario Dragi je izjavio danas da se oklevajući oporavak evrozone i dalje uveliko oslanja na ultra-labavu ECB-ovu monetarnu politiku.\nDragi: Evropska centralna banka će proširiti mere uticaja\nŠef Evropske centralne banke (ECB) Mario Dragi stavio je do znanja uznemirenim investitorima da će ta institucija u martu preduzeti dodatne mere ako krah cena nafte i previranja na tržištima ugroze privredu.\nCentralna evropska banka ulaže u obnovu Kraljeva od zemljotresa\nPredstavnici Centralne evropske banke (CEB) koji su stigli u Kraljevo radi relizacije projekta za izgradnju i rekonstrukciju teško oštećenih objekata u zemljotresu 2010. godine, najavili su da bi projekat mogao biti završen u naredne četiri godine.


Fon der Lajen poručila Italijanima da ih evropska familija neće ostaviti same\nBeta 11. marta 2020. 19:20\nPredsednica Evropske komisije Ursula fon der Lajen poručila je danas Italijanima da ih njihova evropska porodica neće ostaviti same u borbi protiv koronavirusa.\nOna je danas popodne razgovarala sa šefom italijanske vlade Djuzepeom Konteom kome je izrazila zahvalnost zbog preduzetih napora da zaustavi širenje virusa od koga je umrlo više od 600 ljudi u njegovoj zemlji.\n„U ovim teškim vremenima želim da vam kažem, svima vama koji se borite protiv virusa, da niste sami“, rekla je danas u video poruci šefica Evropske komisije, delimično na italijanskom, u ime „velike EU porodice“ i dodala „svi smo mi Italijani“ pre nego što je nastavila na engleskom.\nOna je rekla da će Evropska komisija učiniti sve u njenoj moći da podrži Italiju i izložila mere koje je EU predložila da koordiniše odgovor za suzbijanje bolesti kovid-19 usvojene sinoć za vreme video konferencije izmedju evropskih vodja.\nKonte i Fon der Lajen su u zajedničkom saopštenju naveli da mere koje donosi svaka zemlja članica EU ima uticaj na ostatak Unije. Oni su ponovili značaj koordinisanja proizvodnje i distribucije medicinskog materijala i farmaceutskih proizvoda.\nOni su takodje zatražili da svaka restriktivna mera koju donosi neka zemlja članica prvo bude razmotrena na evropskom nivou da bi vitalna snabdevanja išla tamo gde su najpotrebnija.\nŠto se tiče ekonomije, Komisija je potvrdila Italiji da će u punoj meri biti iskorišćena fleksibilnost Pakta stabilnosti i rasta, a takodje će biti aktiviran režim državne pomoći za vanredne situacije.\nRim je danas objavio 25 milijardi evra za borbu protiv epidemije korona virusa, što bi moglo da produbi njegov deficit na 2,7 odsto BDP, što prelazi propise koje je odredila EU.\nEvropska komisija je takodje predložila uspostavljanje fonda za korona virus koji bi mogao da mobiliše do 25 milijardi evra za zdravstvene sisteme, mala i srednja preduzeća i one koji su najteže pogodjeni u EU.


Rekordno dobra godina za bečki Doroteum - Eurocomm-PR\nZa bečki Doroteum je 2021. godina bila najbolja godina u istoriji ove aukcijske kuće. Kada je umetnost u pitanju postignute su rekordne cene na svetskom nivou, ostvarena je najbolja godina u grani moderne umetnosti i najuspešnija godina do sada.\nZahvaljujući delima moderne umetnosti Doroteum je ostvario najbolji rezultat u istoriji kuće, iako je novembarska aukcija bila isključivo virtuelna. Slika „Ples smrti 1809“ Albina Egera Lienca iz 1916. godine prodata je za rekordnih 1,03 miliona evra u junu ove godine. To je najveća suma za koju je prodato ostvarenje ovog umetnika. Delo „Divlje životinje su ugrožene“ slikarke Marije Lasnig iz 1980. godine je promenilo vlasnika za 1,3 miliona evra što predstavlja najvišu cenu koja je ostvarena u aukcijskoj prodaji za delo austrijske savremene umetnosti.\nPočetkom decembra su prodati ručni satovi iz privatne kolekcije za milion evra. Pored nakita i dela iz vremena jugendstila koji se tradicionalno dobro prodaju, dva klasična automobila su se takođe našla na aukciji. Italijanski automobili 1971 Dino 246 GT i 1979 Lamborgini Kontač LP400 S su prodati za 495.800 i 460.000 evra.\n„Brzi rast ponuda za onlajn aukcije pokazuje da je naša ponuda za javna nadmetanja izuzetno dobro prihvaćena. To je bilo moguće zahvaljujući digitalnoj strategiji preduzeća koja je započeta pre pandemije, a nastaviće da se proširuje“, izjavio je Martin Bem, izvršni partner Doroteuma.\nNa aukcijama tokom 2021. godine su učestvovali ljubitelji umetnosti 90 različitih nacionalnosti.\nUlogujte se da biste videli galeriju\nMolimo Vas da popunite ovo polje


e-novine.com - Cene odeće i elektronike iznad proseka EU\n23.06.2012 - 14:32\nParanormalna pojava u Srbiji\nCene odeće i elektronike iznad proseka EU\nU Srbiji su cene obuće, odeće i elektronskih uređaja iznad proseka EU i više nego u većini zemalja regiona i mnogih bogatijih zemalja kao što su Francuska, Velika Britanija i Italija, objavio je evropski statistički zavod Eurostat. Istovremeno, treba imati u vidu da je plata u Srbiji među najnižima u Evropi. Prema poslednjem istraživanju evropskog statističkog zavoda građani Srbije su prošle godine imali tri puta niži standard od proseka EU\nUkupan indeks cena u Srbiji za 12 kategorija robe iznosi 57 odsto proseka u EU što je pet procentnih poena više nego 2010, preneo je portal EurAktiv Srbija, uz napomenu da su velike razlike u zavisnosti od kategorije.\nS tim u vezi, treba imati u vidu da je plata u Srbiji među najnižima u Evropi.\nIzveštaj Eurostata obuhvata 27 zemalja EU, zemlje kandidate i potencijalne kandidate - Srbiju, Makedoniju, Albaniju, Hrvatsku, Bosnu i Hercegovinu i Tursku, kao i tri članice zone slobodne trgovine sa U Island, Norveška i švajcarska.\nTri puta niži standard od proseka EU\nGrađani Srbije su prošle godine imali tri puta niži standard od proseka EU, pokazuju podaci evropskog statističkog zavoda Eurostat o bruto domaćem proizvodu po stanovniku.\nKada je reč o realnoj potrošnji po pojedincu, koja se smatra pokazateljem kvaliteta života, ona je 44 odsto ili dva i po puta niža od proseka EU.\nSrbija je tako po bruto domaćem proizvodu po stanovniku na 35 odsto evropskog proseka, Makedonija na 36 odsto što je u slučaju obe zemlje isti rezultat kao i 2010. godine.\nMeđutim, prema ranijim podacima, Srbija je 2008. bila ispred Makedonije, dok su se 2009. izjednačile, a u 2010. zamenile mesta. Od zemalja bivše Jugoslavije, najbolja je Slovenija, sa BDP po stanovniku od 84 odsto evropskog proseka ili jedan procentni poen manje nego godinu dana ranije.\nU EU najveći BDP po stanovniku i dalje ima Luksemburg - 2,74 puta veći od proseka EU.


Portal Sarajevo-RS.com - Dan odluke za ''Ljubiju''\nDan odluke za ''Ljubiju''\nU današnjem nastavku sjednice Narodne skupštine Republike Srpske, poslanici treba da se izjasne o vladinoj odluci o prodaji 64,99 odsto akcija osnovnog kapitala Rudnika željezne rude "Ljubija" "Izrael investment grupi".\nDa li će Vladina odluka dobiti saglasnost skupštine za prodaju rudnika ''Ljubija IIG'', koja nema tradiciju u obavljanju rudarskih poslova. Dan odluke je došao!\nJoš uvijek nije poznato da li postoji skupštinska većina koja će podržati vladinu odluku o prodaji državnog kapitala u RŽR Ljubija. Iako su rekli da neće povući odluku o prodaji "Ljubije", ta mogućnost za Vladu još uvijek je otvorena i to će za njih biti "spasonosno" rješenje ukoliko nisu sigurni da imaju dovoljan broj ruku u parlamentu Republike Srpske.\nSkupštinski odbor za privredu, nakon provedene javne rasprave, Vladu je pozvao da povuče tu tačku dnevnog reda. Međutim, zadnjih dana se puno priča i piše da vlast "kupuje" poslanike koji će podržati to, jer su poslanici DNS, koji su zajedno sa SNSD-om i socijalistima u Vladi, još ranije najavili da neće podržati ovu Vladinu odluku.\nZa njih je kao i za opozicione stranke ovo neozbiljna ponuda, jer se, po njima radi, o krajnje sumnjivom kupcu. Za Milorada Dodika i SNSD Israel Investment Grupa je ozbiljna firma i od dobijenih para namjerava da "poveća penzije i isplati podsticaje poljoprivrednicima".\nTvrdi se da je suosnivač kompanije Evgenij Zotov, a registrovana je na karipskom otoku Domiinika, off-shore utočištu i adresom koja se čak navodi i u Panamskim papirima.\nPrema nekim izvorima, pored vlasti poslanike "obrađuje" i sam Evgenij Zotov. Da li je napravljena računica i sklopljena skupštinska većina od "papaka" i ima li ih još znaće se vrlo brzo.\nPoznato je i da se ovoj odluci žestoko protive i radnici „Arselor Mitala“ iz Prijedora, koji su najavili nove proteste kako bi spriječili poslanike da dignu ruke za vladinu odluku.\n''Izrael investment grupi'' (IIG) za akcije Rudnika željezne rude "Ljubija" nudi 92 miliona KM, dok Arselor Mital daje 62 miliona KM. Po jednima skupštinska većina, bez DNS, je već sklopljena, dok drugi izvori tvrde da još nije sve gotovo i da se može desiti i povlačenje sporne odluke.\nTipuje se na poslanike Domovine, ne sve, kao i na bivše i sadašnje poslanike u opoziciji. Nekoliko poslanika, koji su izabrani na listama opozicionih stranaka, neće da se izjasne javno, iako vlast tipuje na njih, da li podržavaju ili ne vladinu odluku o prodaji rudnika Ljubija.\nRadi se o poslanicima Nenadu Stevandiću, Slavku Dunjiu, Iliji Stevančević, Vojinu Mitrović, Zlatku Maksimoviću, Simani Žakuli. Za podršku vladinoj odluci potrebno je najmanje da glasa 42 od 83 poslanika, koliko ih broji Narodna skupština Republike Srpske.\nZa sada je sigurno da će 29 poslanika SNSD i pet socijalista podržati odluku, ostali, narodski rečeno, utvrđuju pazar. Biće ovo nesumnjivo i test proba za odnose u vladajućoj koaliciji, posebno između DNS-a i SNSD-a, ali i za incijativu o pokretanju smjene vlade Republike Srpske, koju su juče uputili iz Saveza za promjene.\nViše iz ove kategorije « PDP: Predsjednik Dodik vrijeđa građane Srpske Radnici ''Arcerol Mitala'' pješke krenuli u Banjaluku »


Večeras dodela Golden Globe 2019 | Beogradske vesti\nVečeras dodela Golden Globe 2019\nVečaras je dodela prestižne nagrade Golden Globe 2019 na Beverli Hilsu,koja se smatra pokazateljom kako će teći dodela nagrade Oskar. U centru pažnje je muzički film „A Star Is Born“ koji je režirao i tumači glavnu ulogu glumac Bradlеy Cооpеr. Pored njega u filmu je i Lady Gaga koja je i nominovana za najbolju žensku ulogu.\nFilmovi koji svi vide među dobitnicima su i „Vice“ i „Bоhеmian Rhapsоdy.“\nUkoliko neko očekuje neka iznenađenja i neće ih biti,kao i predhodnih nekoliko decenija.\nMalo je filmova koji se svojim kvalitetom i originalnošću pojavljuju na velikom platnu. Holivud je ostao bez ideja i skrenuo je staze gde smo imali navijanja za određene filmove. Marvelovi filmovi su jedino što još održava veliko platno u životu,a kada to stane…\nDodela je po našem vremenu 7.januara oko 2 časa ujutro.\nPosted in Beograd - Vesti Beograd, Beograd i Kultura, Beograd- SVET, FILMTagged #film #Golden globe\nНед јан 6 , 2019\nU Beogradu su se početkom 20.veka još pridržavali starih običaja na Badnji dan, pa u zavisnosti iz kojih krajeva su ljudi u Beograd dolazili, takve običaje su i primenjivani. U jutarnjim satima odlazili su domaćini sa svojim najmlađim članom porodice saonicama ili peške u pošumljene delove Beograda, a najčešće u […]\nVоz udariо i prepolovio autоbus, pеtоrо mrtvih, 30 pоvrеđеnih\nU eksploziji vatrometa povređeno 39 ljudi\nMeat Loaf tokom nastupa pao u nesvest ( Video )\nDan u Beogradu 06.08.2019


Sertifikati « Stojanović Pharm Sertifikati – Stojanović Pharm\nISO 22000:2005 je međunarodni sveobuhvatni standard za sisteme menadžmenta zdravstvene bezbednosti hrane. On definiše set opštih zahteva za zdravstvenu bezbednost hrane koji se odnose na sve organizacije u lancu hrane.\nGMP za dijetetske suplemente uključuje propise i odredbe potrebne za obezbeđenje kvaliteta u toku: proizvodnje, pakovanja, obeležavanja i skladištenja dijetetskih suplemenata. Završno pravilo sadrži zahteve za uspostavljanje procedure kontrole kvaliteta, dizajniranje i konstrukciju proizvodnih pogona kao i ispitivanje sastojaka i završnog proizvoda.\nISO 22716:2007 je dobra proizvođačka praksa (GMP) u kozmetičkoj industriji i opisuje osnovna načela za primenu GMP-a tokom proizvodnje konačnog kozmetičkog proizvoda. Standard ISO 22716:2007 je međunarodni standard koji daje smernice za proizvodnju, upravljanje, dokumentovanje procedura, skladištenje i distribuciju kozmetičkih proizvoda.\nISO 22000:2005 Srpski\nISO 22000:2005 English\nISO 22716:2007 Srpski\nISO 22716:2007 English


“Spasimo muziku”: Veoma mali rizik od zaraze u zatvorenom\nTanjug 6. aprila 2021. 16:03\nBEOGRAD – Udruženje “Spasimo muziku” nastalo u vreme pandemije, saopštilo je danas da je, prema istraživanjima četiri nezavisne studije u svetu, rizik od širenja korona virusa na kulturnim i muzičkim događajima u zatvorenim prostorijama – zanemarljivo mali. Smatra se da je rizik od zaraze Kovidom-19 čak višestruko niži nego u školama, kancelarijama ili tržnim centrima, a da su te nezavisne studije sprovedene proteklih meseci u Nemačkoj i Španiji.\nUdruženje podseća da je uveliko objavljen plan otvaranja Velike Britanije, prema kojem će od 21. juna biti dozvoljeni kulturni događaji bez fizičke distance, što je, smatraju, jasan pokazatelj smera restarta celokupne manifestacione industrije.\nTakođe, kako se navode, uključene su i inicijative niza velikih evropskih država, koje osiguranjem garantnog fonda podstiču organizatore da krenu sa planiranjem događaja u 2021. godini.\nRezultati istraživanja koje je sproveo Tehnički univerzitet iz Berlina, pokazali su da, ako se poštuju mere fizičke distance, higijene i ventilacije – pozorište, opera ili muzej sa 30 odsto popunjenosti imaju najmanji rizik od infekcije od svih pregledanih zatvorenih prostora, navodi udruženje „Spasimo muziku“.\nRanija naučna studija sprovedena je u novembru 2020. u nemačkoj koncertnoj dvorani Koncerthaus u Dortmundu, koja ima 1.500 mesta.\nBio je to nastavak avgustovskog istraživanja pod nazivom “Restart-19” Univerzitetske bolnice u Haleu, čiji rezultati su pokazali da, uz odgovarajuću ventilaciju, u zatvorenim koncertnim prostorima postoji vrlo nizak rizik prenosa zaraze.\nFestival Primavera Sound je u decembru 2020, u saradnji sa univerzitetskom bolnicom Germans Trias i Pujol iz Barselone, kao i Fondacijom za borbu protiv zaraznih bolesti, obavio istraživanje na muzičkom događaju bez fizičke distance, sa obaveznim PCR testovima urađenim na dan koncerta.\nPrethodne nedelje u rasprodatoj dvorani “Palau de Sant Jordi” u Barseloni uspešno je održan koncert grupe „Love Of Lesbians“ pred čak 5.000 posetilaca, kako bi se proverilo mogu li takvi događaji, uz sve stroge mere, biti sigurni i pored globalne epidemije.\nTakođe, prema prvim rezultatima martovskog pilot projekta, od 1.000 ljudi koji su prisustvovali koncertu Berlinske filharmonije, niko se nije zarazio.\nOvo istraživanje je realizovano na inicijativu berlinskog Senata, a test-koncertu održanom 20. marta, u muzičkoj sali kapaciteta od 1.180 mesta, mogli su da prisustvuju samo posetioci sa negativnim testom na Kovid-19.\nProsečno vreme između testiranja i rezultata bilo je 12 minuta, a cena testa bila je uračunata u cenu karata, navelo je udruženje „Spasimo muziku“.


Uganda: 14 ljudi umrlo od ebole - Radio Slobodna Evropa\nSrijeda, 19. juni/lipanj 2013, 03:53 CET\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Sarajlije odale počast preminuloj Berini Video debata: Protesti u BiH - kako dalje? Sedmica u slikama: 8.- 15. juni 2013. Rusija - 50. godina od prvog odlaska žene u svemir Stranica TV LibertyRSE na YouTube-uFoto galerijeVideo Vijesti Uganda: 14 ljudi umrlo od ebole Printajte Veličina slova - + 28.07.2012 Četrnaest osoba umrlo je od ebole ovog meseca u zapadnoj Ugandi, saopštili su u subotu zdravstveni zvaničnici te države.\nDanašnje saopštenje okončalo je višenedeljne spekulacije o nepoznatoj bolesti koja je izbila u Ugandi i mnoge žitelje te zemlje navela da napuste domove.\nZvaničnici i jedan predstavnik Svetske zdravstvene organizacije saopštili su na današnjoj konferenciji za štampu u Kampali da se u Ugandi pojavila ebola.\n"Laboratorijska ispitivanja sprovedena na institutu za viruse u Ugandi...potvrdila su da je nepoznata bolest prijavljena u Kibaaleu zaista ebola hemoragijska groznica", navodi se u zajedničkom saopštenju ugandske vlade i SZO.


Elektronska fiskalizacija ojačala crnogorsko IT tržište – Portal Podgorica\nElektronska fiskalizacija ojačala…\nElektronska fiskalizacija ojačala crnogorsko IT tržište\nElektronska fiskalizacija ojačala je crnogorsko IT tržište, a testna faza pokazala da je ono spremno da odgovori na sve potrebe privrede vezane za taj projekat, saopštila je načelnica Odsjeka za edukaciju javnosti u Poreskoj upravi (PU), Milica Vuletić.\nOna je, kako je saopšteno iz PU, u Jutarnjem program Radio-televizije Nikšić kazala da preko 200 osoba u ovom momentu testira sistem elektronske fiskalizacije na preko 500 naplatnih uređaja.\n„Najznačajnije je učešće IT kompanija, njih 105, koje su već izradile tehnička rješenja za potrebe elektronske fiskalizacije za sve kategorije poreskih obveznika, što pokazuje spremnost IT tržišta za ovaj projekat“, navela je Vuletić.\nProjekat elektronske fiskalizacije počeće da se primjenjuje od 1. januara, ali će oni koji ne budu spremni moći do 1. jula promet da evidentiraju i preko poreskih registar kasa.\nUskoro bi trebalo da bude objavljen i poziv obveznicima fiskalizacije da izvrše registraciju i blagovremeno se pripreme za početak elektronske fiskalizacije.


Žičana i bežična mreža | mobilno povezivanje i povezivanje na Cloud\n6,8 cm LCD dodirni ekran u boji; automatska dvostrana štampa\nMultifunkcionalni uređaj InkBenefit MFC-J2330DW A4 je savršen za male kancelarije kojima treba brz, pouzdan uređaj za troškovno povoljnu štampu profesionalnog kvaliteta do veličine A3. Za veću produktivnost, korisnici mogu štampati sa pametnih telefona i tableta putem bežičnog povezivanja. Automatski ulagač dokumenata za 50 listova omogućava jednostavno skeniranje više stranica dokumenata bez okretanja stranica. S velikom brzinom štampe i prvom stranicom za samo 6 sekundi, vaš uređaj vas neće ostaviti da čekate na odštampane dokumente!\nMFC-J2330DW dokumentacija MFC-J2330DW dokumentacija\nInkBenefit A4 multifunkcionalni uređaj na koji se možete osloniti\nNovi dizajn donosi robusniji i za rad jednostavniji uređaj što je idealno za svaku malu kancelariju. Profesionalno moćan multifunkcionalni uređaj InkBenefit MFC-J2330DW koji zauzima malo prostora, koristi naša nova pigmentna mastila za oštre crno-bele i živopisne dokumente u bojama. Naši troškovno povoljni kertridži sa mastilom InkBenefit donose više štampe profesionalnog kvaliteta za manje novca!\nFioka za 250 listova papira je idealna za svakodnevn u štampu do formata A3. U kombinaciji s dodatnim zadnjim otvorom za ručno ulaganje i još veću fleksibilnost, nudi štampu na raznim vrstama medija. Kako bi rad u kancelariji bio ugodniji, 6,8 cm dodirni LCD ekran omogućava jednostavnu navigaciju za popularne funkcije, gde korisnici mogu obaviti hvatanje i pretvaranje dokumenata pomoću naših ekskluzivnih aplikacija Brother kao i skenirati ili štampati iz aplikacija za skladištenje u Cloud-u kao što su Dropbox, Evernote i Google Drive za jednostavnu digitalizaciju i pristup dokumentima u pokretu.


Zapad gura Kosovo u „završnu krivinu”, a Rusija kaže: „Nećemo dozvoliti”! /video/ - Sputnjik Srbija\n20:02 20.06.2020 (osveženo 20:04 20.06.2020) Preuzmite kraći link\n„Stvari sa Kosovom, ne našom voljom niti voljom Moskve, ulaze u neku, bar što se tiče namera Berlina, Pariza, Londona i Vašingtona - završnu krivinu. Sudeći po Vučićevim izjavama on očekuje da će biti teško,” rekao je Bilbija.\n„Uzmimo samo hipotetički, da smo se svi mi u Srbiji nekako dogovorili da damo Kosovo postoji nešto u svemu tome što normalan pregovarač ne bi uradio, a to je da u pregovorima ne dobije najviše što što može. Pod ovim uslovima koje sad nameće Vašington i njihova šiptarska filijala u Prištini, predaja Kosova bi značila da smo užasno slabi trgovci. Na stranu pitanju, da li to i kada i ko sme uopšte da uradi,” rekao je urednik portala „Fakti“.\n„To bi Tramp mogao da upotrebi u svojoj kampanji. On u svojoj državi ima i epidemiju koja i dalje traje kao, nedovoljno pokrenutu ekonomiju kao i mini građanski rat. Za Srbiju sve to znači da nema lakog rešenja ni sa Trampom ni bez njega. Zbog toga Vučić pravilno postupa što ne pravi problem od odlaska u Vašington. Mi isto tako moramo da shvatimo da sa jedne strane, Amerika već ima probleme koje su izazvali odnosi Trampa sa evropskim čelnicima, a sa druge strane, imamo otvorenu Putinovu vladavinu do 2030. Ako se Nemačka i Evropa u narednih deset godina izvuku ispod američke čizme to onda otvara mogućnost da se napravi velika rusko - evropska ili rusko - nemačka nagodba u koju Srbiju može da udene Putin, a ne da se udevamo sami i da klečimo u Berlinu,” zaključio je Bilbija.\ndijalog Beograda i Prištine, Sergej Lavrov